Malaysia ah kum(10) Nu te a thi ko nain in Nor cu RM-100 lawng an liamter – CHIN IDOL\nPosted on May 22, 2019 Author chinidol.com\tComment(0)\nKum(10) lawng si rih mi Nuraqira Khaeefa Mohd Saad cu a pu inntual ah hmun a phiat lio ah khoika in a rak ti theih lomi mipan(fireworks) nih a lu ah a tlak I a lu pem.\nA pu nih cun a rennak in sizing ah a tlikpi a mah cu Sultanah Aminah sizung a phak ah a lungfim ti lo.Siizung ah nili um hnu ah a nunnak liam.\nMah mipan puahtu cu Nor Isham Tukiman ti mi pa si.mah pa nih cun PVC pipe chungah mipan cu a Tawn I a puah nak ah Nuraqira Khaffa Mohd Saad lucung ah va thlak hi si.\nNor Isham Tukiman ruang ah hngakchai pakhat nunnak a liam nain biaceihtu bawi (Jude) nih phungning loin mipan a puah tiah Rm-100 dandat I ralring nak lawng a pek caah Malaysia mipi cu bia an chahpiak mi cungah an lung tlinglo.\nNai July/2/19 ni ah khan Jim Beam Wisky an chiah nak inn(kudawng) mei a kang I wisky zu vialte cu Kentucky tiva Chung ah a luang dih nga tamtuk an thi. American ram Kentucky, Versailles Khua ah ummi Jim beam wisky kudawng cu nai ah khan mei a kangh I mah kudawng ah ummi zuthol […]\nAA le Kawl ralkap kahnak ruangah Paletwa kan unau Ralzam pawl Eidin awk an har ngaingai ko\nA tu lio hmanthlak Chin ram Chung Paletwa lei ah thil cangmi AA le Kawlralkap I kah nak ruang ah Paletwa khua lei kan unau pawl cu Ralzam dirhmun in Inn(134) an si I a milu cun minung (722) an phan cang.Ei le din awk an har ngaingai ko na ti kawh tawk in bawmh […]


UAR AN UM KHOTUK AN SADUHTHAH TLING HRAM KO SEH – The Chinlung Post\nUAR AN UM KHOTUK AN SADUHTHAH TLING HRAM KO SEH\nSeptember 10, 2020 admin Chin 0\nTuchun CNLD thiltuah sung alawituk hringhran ko. An i timhtuahnak vialte tlamtlinnak hmu hram hnaseh, Kawlram thimnak konghe pehtlaiin ram veih caan cu an thok cang hna. CNLD zong tutan ram chuahvahnak hram an thoknak ding caah a nung kan Biak Pathian sin ah an ap ta. Tuchun ah CNL thla a campiak tu cu Rev Dr Za That asi. An sahduhthah tlamtlinnak hmu hram hna seh. Pathian nih kan Chinram caah CNLD umpi ko seh.\nCampaign Thoknak Caah Thlacamnak le Thluachuah Halnak. Thlacam piaktu, Rev. Dr. Za That (General Secretary, CACC), Nicaan : 2020 September 10, zinglei sml 8: 30. A hmun : CNLD Party Zung, Hakha. “Zohhmanh nihin ah hin nangmah cu miphun hna cung le pennak hna cung ah, phawi awk le ṭheh awk ah, hrawh awk le phun awk ah kan chiah cang” Jeremiah 1:10.\nA bia kan theih paoh ahcun a za, tiah nanmah le nanmah kha i hleng len hlah uh. A bia cu a tuah tu in tuah deuh uh” Jeim 1: 22. Chin National League for Democracy, Hakha Peng nih “Thimfung Lemsoinak (Campaign) Thoknak Caah Thluachuah Halnak le Apnak” kan tuah. Thimnak Commission nih 2020 September 8 in 2020 November 6 tiang Campaign caan a onh bantuk in phungning in Campaign thoknak caah thluachuah halnak le apnak kan tuah mi hi a si.\nCACC GS in Rev. Dr. Za That nih 2020 September 10, zinglei sml 8: 30 ah Candidate hna caah siseh, Party caah siseh, CNLD mino caah Thluachuah Halnak le Apnak a kan tuahpiak cang. September 10 thok in CNLD Party, Hakha Peng cu Campaign kan thok cang tiah thawng kan in thanh hna. CNLD Party, Hakha Peng nih khua kan khanning hi Hakha Peng in khuakip ummi CNLD chungtel hna sawm in minung 500 i tel in thlacamnak le thluachuah halnak tuah kan timh.\nAsinain Covid-19 ralrinnak a chuah ṭhan caah abi te in Pathian sin Thluachuah Halnak le Apnak kan tuah hi a si. Thluachuah halpiaknak le apnak a kan ngeihpiaktu CACC GS Rev. Dr. Za That cung ah lunglawmhnak tampi kan ngei. “MIPHUN COVO LAAK THAN DING AH” Chin ram le Chin miphun a dawtu dihlak nih CNLD thimfung nan kan thlak cio naklai upatnak le toidornak he kan in sawm hna.Pathian nih Chin ram le Chin miphun dihlak thluachuah kan pe ko seh. Upatnak he, CNLD Party, Hakha Peng.\nNLD ANGKI CAWKNAK AKA CHIM KHOMI NAN UM MAW\nPU NGUN MAWNG ZAWN AH THEIH DING MI LE TOIDORNAK HE SAWMNAK


Together 2018 Timi Vawleicung Khrihfa I Tonnak Cu Texas Ah Tuah An Timh – Chin 7 News\nTogether 2018 Timi Vawleicung Khrihfa I Tonnak Cu Texas Ah Tuah An Timh\nOctober 17, 2018 admin WORLD 0\nVawleicung khua zakip in khrihfa pawl vialte i tonnak cu a tuzarh a donghnak ah Texas ah tuah an timh. Hi puai hi puai sawh sawh si lo in a tu chanthar pawl nih Jesuh Khrih nun an ngeih i amah lei an karhlan chinnak hnga caah tuahmi a si i a min ah Together 2018 tiin an auh.\nHi puai ah hin a hruai tu hna ding hi Billy Graham a dottu tiah an auhmi Nick Hall a si lai. Hi puai ah hin vawleicung khua zakip in a ra khomi Khrihfa poh sawm an si i a ropui tak tak in tuah an timh. A hlan lio kum 2002 lio ah khan hi bantuk hi Billy Graham nih a rak tuah bel cang i minung ting 2 le thong 50 leng an rak i tel kho.\nHi puai ah hin thawngttha chim he hlasaknak he a um lai i vawleicung minthang Khrihfa hlasak thiam pawl Matt Chandler, Francis Chan, Hillsong Worship, Andy Mineo, Jesus Culture le mi dang dang zong an i tel hna lai.\nMc Donald’s Dawr Chungah Mileng Nu le Dawr Riantuan Nu An i Phomh\nKum 6 Nute A Tlaihhrem I A Thah Ruangah Hihin Ah Hri In An Thlai


A Nupi A Phunzai Tuk i A Celh Tilo Ca’h Doctor Sin ah A Va Kal , Tidur Pakhat A Rak Pek i A Nupi A Dai Bak – Thechinlungnews\nA Nupi A Phunzai Tuk i A Celh Tilo Ca’h Doctor Sin ah A Va Kal , Tidur Pakhat A Rak Pek i A Nupi A Dai Bak\nPatung pakhat cu lungdong ngai le mithmai chia ngai in sibawi pa sin ah a va kal i “Ka nupi hi a thintawi tuk i kan nupa in kan buai lengmang , tu ah cun zeiti tuah awk ka thei ti lo i nangmah kan fuh tawp ko ruahnak na ka cheuhkhawh mi a um hnga maw ” tiah sibawi pa sin ah cun a va kal i bomhnak a va hal .\nSibawi pa nih cun hi ti hin a rak leh ve ” Nan inn ah nalawi than law na nupi a thinhun i a zai can buai nan i timh poah ah hi ti te hi na kaa ah va hmawm law na nupi a thin a dam hlan lo cu na ti hmawm mi cu na dolh hrim lai lo i a thin a dam i dai tein a um hnu lawng ah a dolh te lai tiah ” a ti i tithawl pakhat te cu a pek .\nSibawi pa nih a chimh bantuk te cun tithawl te cu ai put i an inn lei ah a lawi i , inn a phak bak cun a hlan bantuk cun a nupi cu a aipuang than hoi i a phunzai thluahmah i a pasal thatlo nak lawngte cu a chim rel than .Cubak cun sibawi pa nih a chimh bantuk te cun tithawl a pek mi cu a chin a hun i ti cu a kaa khat in a hmawm i holh lo tein a nupi kam ah cun a thu .\nA nupi cu can tlawmpal a rauh ah cun battary a dawng mi bantuk in dai tein a um ve than .Cuti un a nupi a buai can poah ah sibawi pa pekmi ti te cu a ka cun aa hmawm lengmang i zarhhnih a rauh hnu ah sibawi pa sin ah cun a va kal than i “Sibawi pa na ka pek mi ti hi a mak tuk ee ka nupi a phunzai poah ah hi ti te hi ka hmawm i ka nupi cu a dai than colh peng i a hlan bantuk cun kan buai ti lo , hi ti hi zei bantuk ti ko hme a si ?” tiah lomhnak bia chim pah in khuaruah har ngai cun a hal .\nCu bak cun sibawi pa nih cun nih pah khin ” Unaupa kan pek mi ti kha zeihmanh asi ve hlei lo tidang bantuk sawhsawh a si ve ko . Na nupi a phunzai can i mah ti na hmawm tik ah khan nangmah zong kaa khat hmanh na holh kho ti lo i na nupi cu a mah lawng cun a phunzai huam cawk lo i a dai than tawn mi a si .\nMinung hi khatlei lawng thinhun cun sau a deih bal lo i kutzong kapkhat lei lawng cun a aw a chuak kho lo pi ” tiah a rak leh .\nBe the first to comment on "A Nupi A Phunzai Tuk i A Celh Tilo Ca’h Doctor Sin ah A Va Kal , Tidur Pakhat A Rak Pek i A Nupi A Dai Bak"


Nangmah Taktak Hi Naa Hngal Cang Maw? – Lai Lungrawn Post\nMinung kan nun lio ah kan min te in kan i au. “Kawi Van sinah ka kal ta lai. Kawi Van ka va thlah ta lai”, tiah kan chim. Sihmanhsehlaw kan thih tikah kan min le kan taksa pum cu kan ṭhen cang hna. “Kawi Van ruak kan thlah lai. Kawi Van ruak kan put”, tiah kan ti. Zeicatiah cu taksa pum cu Kawi Van a si ti lo. Kawi Van i a ruak a si cang. Kawi Van thinlungput le khuaruahkhawhnak le thlarau cu cu Kawi Van pum chungah a um ti lo tikah “Ruak” tiah kan ti.\nNa hmai na hawipa a dir. A min ah Kawi Van ti ṭhan kho usih. Kawi Van cu na kut in tawng tuah in ti hna seh law, Kawi Van cu na tawng kho lai lo. Na tong mi cu Kawi Van i a lu, a kut, a pum hna kha an si lai. Chim duh mi cu kan pum cu Pathian hlanh mi menmen a si. Kanmah taktak cu kan thinlungput te kha a si.


India Ram Nih ASEAN Ram Hna He ABia Pi Tuk Mi Ton Bia Ruah Nak Ah SAC Ralhrang Sawm An Si Lo – My News\nIndia Ram Nih ASEAN Ram Hna He ABia Pi Tuk Mi Ton Bia Ruah Nak Ah SAC Ralhrang Sawm An Si Lo\nadmin June 10, 2022 Leave a Comment on India Ram Nih ASEAN Ram Hna He ABia Pi Tuk Mi Ton Bia Ruah Nak Ah SAC Ralhrang Sawm An Si Lo\nIndia ram nih ASEAN ram hna he an i pehtlaihnak kum 30 a tlin philhlonak ah ti in ramdang palai cio hna tonbiaruahnak ding caan cu June 16-17 ah inntek ṭuanvo lain caan an hmang lai tiah theih a si. ASEAN-India ramdang Palai hna tonbiaruahnak ah cun SAC kuttang ramdang palai sawm ding le sawm lo ding kong ah ASEAN ram hna phung ning bantuk in a kal lai, tiah India ramdang ministry zung i biachimnak nawlngeitu Arindam Bagchi nih a chim.\nMyanmar ram ah ramkhel sining aa thlen hnu in ASEAN ram hna nih tonbiaruahnak an tuah tawn mi ah Myanmar in ramkhel lei he aa pehtlai lomi minung lawng an sawm hna caah tutan ASEAN-India Summit zong ah SAC an i tel lai lo. Cu tonbiaruahnak ahcun India ramdang Palai le Singapore ramdang Palai hna nih chairman ṭuanvo an laak lai i, Singapore ramdang palai cu ASEAN chung in India ram he pehtlai in special palai zong a si fawn.\nASEAN ram hna le India ram karlak ah a lamkip in i pehtlaihnak cu Kum 1992 December ah khan an rak dirh cang i, Kum 1995, Kum 2002 le Kum 2012 lio ah khan a biapi taktakmi tonbiaruahnak zong an rak ngei bal cang.\nMinung Nih Sak Mi Biak Inn Cu Rawk Ko Hman Seh Thlarau In Sak Mi Biak Inn Cu Zei Tik Hman Ah Rawk Ti Lai Lo →\n← Malaysia Ram Ah Thih DanTat Nak Phung Hram Hna Cu An Hrawh I Phundang In Dantat Nak Tuah Ding In Lungtlin Nak An Ngei


Sianghleirun Kainak A Sok Lomi Paoh Hmailei Cacawn Kum Cun Distance Education Lawng In Cohlan An Si Cang Lai – THE CHINLAND POST\nSianghleirun Kainak A Sok Lomi Paoh Hmailei Cacawn Kum Cun Distance Education Lawng In Cohlan An Si Cang Lai\nCity Hunter| 2018 July 2| 2018 kum tanghra awngmi hna cu tukum ah ah sianghleirun kainak an sok lo ahcun hmailei fimcawnnak kum ahcun sok onh an si ti lai lo, distance education (a-wai-tin) lawng in cohlan le onh an si cang lai tiah Kawlram fimcawnnak ministry zung nih an thanh.\nTukum ah sianghleirun kainak a sok lomi paoh cu hmailei cacawn kum ah caanhmaang siangngakchia in (day in) sianghleirun, degree college kainak nawl kan onh ti hna lai lo tiah 2018 sianghleirun sokning cauk ah an telh.\n“Sianghleirun kainak sok hrimhrim a hau. An sok lo ahcun pawcawmnak (insti-tute) sianghleirun kai an ngah ti lai lo. Day in an kai kho ti lai lo. Distance Education (a-wai-tin) lawng an kai kho cang lai timi policy a um” tiah Kawlrawm fimcawnnak zung in Director Dr. Saw Khaing nih a chim.\nTukum tanghra awngmi paoh a ralaimi cacawn kum i an kai khawh lo zong ah hmailei cacawn kum ah day in an kai khawh nakhnga tukum ah sianghleirun kainak tlolh lo te in an sok hrimhrim a hau.\n2018 kum tanghra awngmi paoh Kawlram sianghleirun 23 ah June 26 in sok khawh a si cang i July 20 tiang lawng soknak caan an onh caah hi chung ah sok hrimhrim a herh.\nSianghleirun kainak ding sokmi result cu November thla ah an thanh lai i December thla zarhkhatnak in sianginn ka ihram thawk colh a si lai.\nPrevious Reuters Reporter Pahnih Cu Cozah Thlithup Lei Upadi In Sualphawt An Phu Le Phu Lo July 9 Ah Bia An Chah Lai\nNext Ralkap Bawi Nupi Nih NLD Secretary Rian A Tlaih Caah Mizapi An Khuaruahhar


Rampi Ngandamnak Zung Nih Falam Covid Tlangrai A Nei Mi Cu Zeiah Rel Dawh A Si Loh. — Salai Ephraim Thawngpang\nRampi Ngandamnak Zung Nih Falam Covid Tlangrai A Nei Mi Cu Zeiah Rel Dawh A Si Loh.\nSalai Ephraim October 13, 2020\nFalam Covid Tlangrai A Nei Mi Ruangah Mipi Thinphang In An Um.Chinram kulh chung Falam khuapi chungah Covid tlangrai hrik a kai mi a um.a mah zohkhenhtu Sibawi nih hi kongah a chim ningah cun Falam khua ah Covid hrik a kai mi cu Rampi ngamdannak zung sin ah thawngthanhnak le theihternak zong feifai tein tuah a si ko na in zei ah an rel lo.hi ruangah Falam khua mipi hna cu thinphang in an um tiah a chim.\nHi tibantuk in bia a chim tu Falam Sibawi pa cu mipi nih a mah zong hi zawt nak hrik hi a kai ve cang lai tiah a chim mi zong an um.asinain Sibawi pa a result belte cu tlangrai hrik in a thiang rih tiah theih a si.Falam pengkulh Sibawi rian a t’uantu Dr.Khar Te nih a chim nak ah cun hi kong hi Pine ah thanh a si i,Pine nih Central ah rian rang tein in thanh nak a tuah cawlh ve.\nAmah belte hi zawt nak hrik a kai mi pa hi Rampi ngamdannak zung nih thinphang in a zohkhenh ding cu a si lo.cu tluk in a zual hma mi a si lo.zawk nak hrik a kai tiah result kan hmuh mi cu ‘Rapid Antigen Test Kit’in test kan tuah hnu ah kan hmuh mi a si tiah a chim.Mah pa hi Korea ram in a rak tlungmi a si i,a rak tlun pah ah Yangon zongah thla khat deng a um mi a si.\nCase Investigation(CI form) kha pine ah hmuh a si.cu hnu ah Pine in Central ah Covid tlangrai a nei mi hna number cu khenh a si.rampi Ministry of Health nih a pages ah an thanhnak a tuah.cu tik ah Falam mipi an lau tuk i Covid neimi pa cu Falam ah zohkhenh lo in rampi ngamdannak zung nih lak in tawlrel dingah cunglei ah thanhnak an tuah hi a si tiah Dr.Khar Te nih a chim.\nTagged Rampi Ngandamnak Zung Nih Falam Covid Tlangrai A Nei Mi Cu Zeiah Rel Dawh A Si Loh.\nThantlang Sibawi Le Pengkulh Uktu Hna Caah Cun A Fak Bak Tiphu Te An Si Ko Tiah Na Ruat Maw →\n← NLD Party Nih Mi Zei Hmanh Hmuh Khawhlo Dingin Thil Parcel An Pack Cu Sah Piak In Phozar An Si


Amen AMen, Thong Ttha Taktak Si Cang.Lt.Gen-A Si Mi Anu Cu Ralkap Kah Nak In A Nun Nak A Liam Ai. – Chintanbo\nMin Aung Hlaing le aparty hna cu nikhat hnu nikhat in an liam thluahmah ko cang tinak si cang. Min Aung Hlaing hruaimi Ralkap pawl nih Mipi Meithal in an kah hna nak ah an Ralbawi pakhat hringtu a nu an khen sual tiah Khit Thit Media nih a langhter.\nGen-Min Aung Hlaing tthit hruaimi Ralkap hna nih Mipi Meithal in an kah hna nak ah an Ralbawi pakhat hringtu a nu an khen sual tiah Khit Thit Media nih a langhter.Hi thil hi nizaan March 20, 2021 zaan ah a cang mi thil a si tiah Khit Thit Media nih cun a langhter.\nMagwe ramthen, Kankaw khuapi chung ah Ralkap pawl nih Khuachung mipi hna cu Meithal in an kah hna,Inn pawl zong Meithal in an kah chih ruang ah inn chung ah a um ko mi Pitar pakhat cu Meithal kuanfang in an khen hi a si.\nAn kah mi nu hi Daw Ung Myain a si. Daw Ung Myain hi Ralkap nih Hluttaw palai ah an tlah tawn mi, Ralkap palai Duh-Buhmu-choh Zaw Htun i hringtu anu a si tiah an chim.\nZaan khuami ka hrawng a si caah leng zong a chuak mi a si lo. Ralkap pawl nih Khuachung mipi hna lau hna seh tiah Meithal an puah, minung umnak inn pawl Meithal in an kah nak ah Ralbawi rengsang bak a simi Hringtu a nu lehlam an khen sual hi asi. A hliamhma cu fah ngai dawh a si, nain a nunnak cu a liam rih hraw lo tiah an chim.\nHi bantuk in kawl Ralkap Bawi rengsang taktak pakhat a simi Hringtu a nu tiang Meithal kuanfang nih a khen tikah Khuami pawl cu an lungawi ngai, misual pawl tuah sernak tha lo cu an mah cung ah a tlung tiah an chim len cio.


Cu Tluk Lai Ngakchia Pa Te Sermon Thiam Khawh Cu Dah (Video He). – Kawltu Team\nCu Tluk Lai Ngakchia Pa Te Sermon Thiam Khawh Cu Dah (Video He).\nCu tluk kan Lai ngakchia pate sermon thiam khawh cu dah. Pathian bia heh tiah a chim len ko. Uar um kho taktak si, a nu le pa hi zohchun awk an tlak taktak. Kan Lai ngakchia pate hi Emmanuel Bawi Lian Thawng (Emma) asi. Pathian bia a chim mi cu a tha kho taktak. Thazaang tampi lak khawh nak a si. Laimi nih hi bantuk ngakchia cawn piak nak hi kan herh bak mi asi. Kan vawlei hi a chia tuk cang mah cacun Pathian lei kan kal hi a caan a si cang. Bawipa nih Emma thawngttha chim mi kan dih lak caah thluachuah kan pek piak ko seh. A tang bak ah hin a video van zoh.\nVideo Credit : Tha Chin Sung\n← An Zuzu A Tlau Tawn Caah Pastor Pa Inn An Khangh Piak.\nChin State Parliament cu um a har tuk lai. →


SALAI LAIRAMTHANG: KHUA A PHUN PHUN A RUAHTER – The Chinlung Post\nSALAI LAIRAMTHANG: KHUA A PHUN PHUN A RUAHTER\nJanuary 21, 2021 admin Local News 0\nTuchun cu US President Donald Trump White House in a chuah le President thim tharmi, Joe Biden Inauguration a dongh tiang ka zoh. Khua a phunphun a ka ruahter. Democracy ahcun ruahnak ikhah dih phung a si lo caah kan i khah lonak tete itheihthiam le iruahthiam a herh zia tampi a kan cawnpiak. Kan duhmi President a chuah caan a um lai i, kan duh lomi President a chuah caan zong a um ve lai.\nZei paoh hi an chia dih lo i, zei poah hi an tha dih fawn lo. Minung a simi paoh a tlingmi kan um lo. Asinain kan chiatnak le kan thatnak tu a dan bia a si. Zei paoh hi Pathian nih a pekmi caan chungah a nung dihmi kan si. Hmailei US rampi zei lam a panh lai kan hngal kho lo, A hngaltu cu Pathian lawnglawng a si. Chiat lei kan panh ah siseh, that lei kan panh ah siseh Pathian timhtuahmi a si tiah lungsak khawh izuam cio hna usih.\nTuchun ka lungah a caam bikmi cu President Donald Trump nih White House in a chuah lai teah, ca pakhat a tial [ note] i President thar Joe Biden cabuai cungah a chiah ta ti a si. Mah cate cu zei ko dah a tial hnga tiah theih ka duh ngaingai. Joe Biden nih a chimnak ahcun ” dawtnak, velngeihnak le zawnruahnak a telmi ca” a si tiah a chim. Reporter nih zeidah si? tiah an hal i, amah ka chonh hmasa lo ahcun ka chim rih lai lo” a sin ah lunglawmhnak chim ding ka ngei” tiah a leh hna.\nPresident sinak biakamnak a tuah dih hnu ah nizan i ka tialmi phun 17 kha President Executive order hmangh in a chuah colh. President Donald Trump policy phun 17 cu a khupthal a leh dih manh. President thar Joe Biden nih a chimmi cu,” US mipi dihlak caah President ka si lai” tiah a chim bantuk in kan dihlak caah a tha bik in President a tuan khawhnak dingah thlacamnak in bawmh cio hna usih.\nUS PRESIDENT DING JOE BIDEN NUPI KONGLAM THEIH AHARH TAKTAK MI\nUS PRESIDENT THAR BIDEN LE VICE PRESIDENT KAMALA ACOHLAN LONAK ALANGHTER


TAMU I KAHNAK KONG CATHANH AN CHUAH CANG, RALHRANG RUAK TAMTUK – The Chinlung Post\nApril 11, 2021 admin Kawlram 0\nThawngpangttha taktak a chuak. Tamu i kahnak kongah cathanh an chuah cang. Tamu i kahnak ah ralhrang kawlralkap hna cu minung 18 bak an nunnak aliam tiah an langhter. Cun hi i kahnak ah mipi lei in minung pakhat a nunnak aliam ve tiah cathanh an tuahmi ah an langhter chih tthan. Hi konghe pehtlaiin thanhnak an tuahmi cu hitihin a si.\nSagaing ramtthen Tamu khuapi ah Ralhrang kawlralkap hna le mipi i kahnak a chuak. Mipi lei hi Kuki National Organization nih an hruai hna i, Sianghngakchia Buu le CDM atuahmi hna hmunkhat ah an i bawm. I kahnak ralhrang kawlralkap hna cu minung 18 an nunnak aliam i, mipi lei in minung pakhat a nunnak aliam ve tiah an chim. Atang hi cathanh an langhtermi asi.\nHi kong Tamu mipi le ralhrang kawlralkap hna i kahnak konghe pehtlaiin Tamu khua ah chungkhar he a ummi Laimi pakhat nih, “Nihin chun 11:30 hrawng khan an i kap. Kan umnak Sadaku sang pawngte ah a si i, a tu hi innchung ah kan i thup ko hna. Lenglei in meithal kah thawng le puah thawng cu a thang lengmang ko,” tiah a chim.\nAbiapimi THawngpang: Hi thawngpang hi a biapi ngaingai mi thil a si caah thawngpang i thanhcio hna usih. Ralrinnak tluk in a ttha mi a um lo. Laitlang khuate kip ah Min Aung Hlaing hruaimi Ralhrang pawl an vak ngai cang. A cheu ralkap cu khuachung zong luh lem loin, khua a hel mi hna an um tiah Thantlang peng khuate pakhat sin in kan theih. Thantlang peng khuate cheukhat ahcun USDP party an tam, a poi khun mi cu USDP Party cheukhat cu khua ah bochan deuh mi hna an i tel caah khuami nih an ngamh tuk hna lo.\nRalkap lei ah a ttang mi an si ko tiah kan theih. Nai Ralkap nih rampi uknak hramhram in an lak bak khan Thantlang peng khuate tampi ah USDP thanthar (Flag) cu USDP party lutlai pawl nih an i thlai caah khuami cu an lau ngai ti asi.Khua nih bochan deuh mi an si fawn caah mino thinlung an zawt ter i cawlcang ngam loin a um mi an rak tam pi.Cun tutan zong ah Ralkap cheukhat cu khuachung ah an lut lo, nain thil sining an ngiat mi cu a um ko ti asi. Cu caah USDP party nih kan thil tuah mi Ralkap sin an kan report lai ti an phan caah khua mino cheukhat cu a thinphang mi an um tiah kan theih fawn.\nCun pumpak in ramtaang kal, ram riah le ram lak ah kal ti bantuk tuah lo ah a ttha bik mi. Kan mah Laimi, khuami chung lila in Ralkap a dirkamh mi an um peng timi philh hna hlah usih law, thawngpang kan i thanh ning, kan cawlcangh le biachim ah tha tein kan pawngkam zoh hmasa lengmang hna usih.A bik in Meithal hrimhrim cu langhter rih hna hlah usih law, raldohnak a chuak cang, kan doh cang lai timi a um taktak hlan cu Ralkap cung ah Meithal puah hmasa lo ding zong a biapi ngai ngai.Meithal a puahnak paoh ralkap nih a tomtom in an fuh, Kalay, Tamu ti bantuk zong meithal an puah bak in a tomtom in an fuh hna.\nLaitlang khuate zong ah cu bantuk cu asi ko lai.Cu aah rampi huap, Laitlang dih lak huap in kan doh cang lai timi biachahnak, thawngthanh le biakam a um hlan cu a cikpak in meithal puah lo ding, Meithal hrim langhter lo ding a si lai i meithal hrimhrim zong ap lo ding a si lai. Note: Hi thawngpang hi Thantlang peng khuate (security caah langhter a duh lo) pakhat nih an kan kuat mi asi. Na hawile sin ah share in kan bawm ve.


AA Hriamtlai Phu Nih Chinmi 4 An Tlaihmi Hna Cu A Rau Hlan Ah An Chuah Kho Men – Lai Lungrawn Post\nAA Hriamtlai Phu Nih Chinmi 4 An Tlaihmi Hna Cu A Rau Hlan Ah An Chuah Kho Men\nAugust 8, 2020 admin Thawngpang\nArakan Army Hriamtlai phu nih an tlaihmi hna Chinmi 4 cu a rau hlan ah an chuah khawh cang lai, tiah Salai Za Thawng Lian nih a vun tarlang cang. Hihi Chinmi minung 4 Malaysia ram lei in an rak tlunmi hna lampi ah AA hriamtlai phu nih an tlaih hna ruangah nule pa le chungkhat lungretheih in um cio a rak si. Tutan ah AA hriamtlai officials direct in an contact khawh cang hna caah hnangam deuh ngai a si cang. Cu Lawng si loin thlacam nak zong in bawmh cio hna usih.\nI have done everything that I could probably do at this point to help 4 Chins free . These 4 Chins are apparently arrested for questioning. I reached out to AA and had discussion with one of AA’s top officials regarding them. I hope and pray that they will be freed soon and reunite with their family and their loved ones .\nKan hnulei ah Chin mino 4 cu AA nih an tlaihnak kongah zeitin talin na kan bawm kho hnga maw tiin Paletwah khuami pahnih nih pehtlaihnak an ka rak tuah ve. Nai AA ralbawi bik he interview biaruahnak kan ngei caah a lam um hnga maw ti khi an ruah caah asi kho.\nKa lehmi hna cu ” An nu le pa , siloah an chungkhat nih an luatnak caah nawlnak ca rak tial hna sehlaw siloah phone rak ka chon hna sehlaw ka ti khawh tawkin an luatnak caah ka zuam ve lai, an mah lei nih rak kan chimh piak timi um ahcun bia ka chimh tik hna ah hmual a ngei deuh lai ” tiin ka leh hna.\nCun, an tlaihning hna nih khua a ka ruahter ngai caah ka halmi hna cu Salai Aung Soe hi ziah AA nih tlaih dingin a hawl hnga? Kawl ralkap lei ah thawngpang petu hna si el maw? An ka chimhnak ahcun mibawmtu asi, Paletwah khua ah lahphakti dawr a tuah ti asi. “Nan chim bantukin mibawmtu menmen asi ko ahcun an luatter te ko lai tiin ruahchannak ka ngei ko. Nain Kawl ralkap lei a tangtu asi belte ahcun a luatnak a har kho men tiin ka ruah” tiin ka chim hna.\nKhat lei ah ka chimhmi hna cu nan nih cu mibawmtu bu ah riantuanmi nan si caah Kawl ralkap lei tang lo , cun AA lei zong tang loin a lailam nan kal ah a tha bik tiin kan i chonh tin ka ti tawn hna. A ruang cu Kawl ralkap lei a dirkamhtu tiin AA nih a hmuh lo hna ding a biapi bantukin Kawl ralkap zong nih AA lei ah tangtu an si lo tiin a hmuh khawh hna lawngah rian tam deuh an tuan kho lai.\nCun, kan biaruahnak paoh ah ka chim pah tawn lengmang mi cu Paletwah harsatnak bawmhnak bu hna ah khin NLD party le USDP bantuk member an i tel lo ding khi abiapi ti hi ka chim tawn. A ruang cu miharsa bawmtu an ti ko nain naingngaizi a miaknak caah an tuahmi asi kho tiin khatlei kam nih ruah khawh a fawi caah asi. Paletwah mibawmtu bu ah naingngaizi tama le Kawl ralkap pensen pawl an itelmi nih khin mipi harsatnak an ton tikah le khat lei kam AA he chonh biaruahnak a herh caan ah an bawmchan kho tuk hna lo nak a ruang pakhat asi tiin ka ruah.\nKawl ralkap lei thawngpang petu an si lo ti an hmuh ahcun an thlak te ko hna lai tiin ka ruah. Cun an luatnak caah zei ka tuah khawh lai ti ka thei lo, nain ka si khawh tawkin an luatnak caah ka zuam piak ve hna lai. Credit: Salai Z T Lian


Myanmar Doctor Nu Nih Model Rian A Tuan Pah Ruangah License An Chuh! – Bawipa Tlang\nMyanmar Doctor Nu Nih Model Rian A Tuan Pah Ruangah License An Chuh!\nNang Mwe San hi aa dawh in a sexy kho tak tak si. Anih hi Doctor a rak si.\nDoctor a si pah in Model bantuk in hman zong a rak i thla peng i social media zongah a rak thlah hna. A dawh zong aa dawh i a pumrua zong a rak tha tuk ti a si. Sihmanhsehlaw mah bantuk Model rian tuan pah ahcun Doctor rian hi tuan a ngah lo tiah Kawlram cozah nih an ti i a doctor si nak license zong cu an phiuh piak.\nNang Mwe San nih hin American Reality show i a laar tak mi le Tawtawk lei that in a laar cem mi Kim Kardashian hi a uar in a zoh chunh mi a si fawn. Nang Mwe San nih a chim ning in cun Model si hi cu a duh bak ve mi a si , model tuan pah cun doctor rian zong cu kemh chih khawh hi a duh in ai timh mi a si. Doctor si tung i dawh tung sexy ve tung mi kha a duh mi le ai timh mi cu a si ko.\nKawlram cozah nih cun doctor rian kemh chih na duh ahcun kawlram Traditional Culture ning tein na um a hau ko mah a si lo ahcun na doctor license hi kan i pe kho than lai loh tiah an ti. Voi tampi ca zong a kuat hna kawlram cozah cu. Micheu nih a Doctor license cu hmu than seh ti an duh piak a cheu nih cu Mah bantuk sexy rian a duh si cun doctor cu tuan duh hlah seh tiah an ti fawn.\nSarah Cu Mirang Nu Bak A Si Cang Ko. A Hmanthlak Dawh Taktak Zoh Cim Lo Bak An Si Ko!\nA Poi Tuk E! Palik Nih Kanmah Laipa Case An Tuah Piak! Tih A Nung Taktak Cang!


Kum 50 Si Cang Ko Nain, Kum Naute A Lo Peng Mi Korean Actress Go Hyun Jung - The Chin Celebrities\nSeptember 22, 2020 1 min read hleicung@gmail.com\nNaite ah khan Korean Actress Go Hyun Joong kum 50 nu cu, kum naute a lo mi a muisam ruang ah mipi nih an uar ngaingai.Naite ah khan Actress Go Hyun Joong fan cafe si in a hmanthlak thar a rak post. Mah a hmanthlak te cu a fan pawl caah, a mah Go Hyun Joong nih fan cafe webpage ah a post mi a si.\nA hmanthlak te cu selfie te in aa thlak mi a si I, kum naute a lo caah a fan pawl an Khuaruah har ngaingai tiah thei a si.A hmanthlak te ah cun make up aa tuah lo mi a lo. Kum naute a lo ko.Kei hi kum 28 ka si, nain keimah nakin hngakchia deuh a lo.\nKum 50 a si ti ka zum kho bak lo. Aa dawh tuk.Tiin comments tampi an tuah.Aa mui aa dawh kho taktak. Kum 50 minung caah cun a cuar kho bak lo. Khuaruahar lo awk a tha lo.Actress Go Hyun Joong hi tukun ah kum 50 a tling cang lai. Kum 1989 ah khan miss Korea competition ah contestant in a rak debut mi a si.


PDF Pasaltha Hna Nih, SAC Ralkap Hriam Nam Phortu Motor 3 Le, SAC Ralkap 7 Cu, April 7 Ah An. – Chintanbo\nPDF Pasaltha Hna Nih, SAC Ralkap Hriam Nam Phortu Motor 3 Le, SAC Ralkap 7 Cu, April 7 Ah An.\nApril 7, 2022 admin MYANMAR NEWS 0\nMagwe ramṭhen, Poh peng ah hriamthil sernak Aluminium a phortu motor 3 le SAC ralkap 7 cu April 6 zanlei sang ah khan tualchung Mizapi vengtu ralkap phufonh nih an tlaih hna, tiah theih a si. Tlaih a tong mi SAC ralkap pawl cu an thi cang, tiah theih a si i, zeiruang ah an thih theih a si lo.\n“SAC ralkap kan tlaih mi 7 lak ah hin sergeant pakhat le captain pakhat an i tel i, a dang cu ralkap sawhsawh an si. Nihin April 7 ah Vanlawng pathum in rallam an rak sial i, kan sakhan kan chuahtak,” tiah Mit Che,PDF MC-KC DF in Bo G 3 nih a chim.\nTayat khuapi ah a um mi kah-pah-sah -12 in Poh peng kah-pah-sah -24 camp ah hriamthil sernak hman mi Aluminium cu motor 3 in SAC ralkap 7 nih an phorh lio ah PDF nih hin an tlaih hna.\n“Nihin April 7 zing ah SAC ralkal nih Mi35 vanlawng in Poh peng Gyonyin,khua cu an kah i tarpa pakhat a thih lengah minung 4 hliam an tuar. Natsinkone, khua mi 2 zong SAC ralkap nih an thah hna i, cafang zi lak ah an hlawnh hna. SAC ralkap pawl cu tualchung PDF nih an doh ve hna i, kahdohnak thawng cu fiang tein thanh awk a tha rih lo, tiah Poh PDF batallion 4 in rianngeitu pakhat nih a chim.\nNGU Cozah Nih, Nihin Ah Thawngthanknak, A Vantuah Mi Cu, Min Aung Hliang Ca Ah Cun, Thinphhang Dailo Si Than Canglai.\nNihin zanlei ah NGU Cozah nih thawngthanhnak an vantuah than mi cu, lung a hmuikho taktak, tuzan rawng cu, Min Aung Hliang cu zeiti khindah va um nga.\nSAC ralkap chung in, raldohnak vanglawng raldohnak tilawng ti bantuk hna he in CDM arak tuah mi hna cu US Dolar ting 5 laksawng ah kan in pek hna lai, tiah NUG cozah hna nih cun, thawng thnah nak an tuah hi a si.\nAustralia cozah nih a chim khap mi cu, CDM a tuah ralkap le police hna cu,visa a pekhna a ram ah tha tein a zohkhenh hna lai tumi thawng a um vial hmanh ah SAC ralhrang bawi an lau tuk cang ti a si i,\nRalkap le police CDM an tuah khawh lo nak dingah retheihnak phunphun an ser ti a si, a tu ah, NUG cozah hna nih atu bantuk in thawngthanhnak a vun tuah than hawi cang i.\nSAC ralhrang hna nih raldoh nak ah, hriamam an hmenmi, Valawng, Helicopter, Tilawng, Tank, ti bantuk in, SAC ralkap hna nih, CDM a tuah mi hna nih cun, US Dolar in ting 5 bak laksong ah pek colh nan si lai tiah thawnthanhnak a vuntuah.\nNUG cozah nih, cun thawngthanhnak a vun tuah bangin SAC ralhrang hna cu, zeitin dah kan chuah khawh la i, zeitin dah kan zamkhawh lai i, CDM kan tuah khawh lai, ti ruatmi antam tuk fawn cang lai caah ah.\nMin aung hliang cu, zankhua dei in a lulawng a muaicang ko lai hi ta, NUG nih hi thawng an vanthanh cu a theih fawn tlunglai i, zanhmenh ah, an nu sin hmenh ah it kho ti lai lo.\nSac Ralkap Uico Rual Hna Cu, Pasaltha Hna Nih Bomb In An Puah Hnawh Hna, Caah Rallokap Cu, 12 An.


US Archives | Faiceu News\n[ January 16, 2019 ] Sawmnak: Chin National Day(CND) Ah Na Caan Rak Pe Ve Hrimhrim\tChinmi Kong\n[ October 29, 2018 ] Lai Lungrawn Vol. 3 Hlaphel A Chuak Cang\tMinthang le Zaanglek\n[ October 16, 2018 ] Zinghmuh Tlang I Chuncung Lungphun A Hrawktu Theih An Si Cang\tChinmi Kong\n[ October 11, 2018 ] Chin Ramkulh Cozah Nih Laitili Tidil An Tuahmi Le National Park Tuah Ding Kong Ah Chuncung Khuami An Lungtling Lo\tChinmi Kong\n[ September 25, 2018 ] Simon Sang Hre: Melbourne Le Sydney Ah Ralzaam Phak A Har Cang Lai\tRamdang Thawngpang\n[ September 19, 2018 ] Shan Ramkulh Ah Tlaihhrem Le Lainawn Sual In Minung 2 Cu Thihdaan Pek An Si\tMyanmar\n[ September 19, 2018 ] Myanmar Ralzaam Camp Mincim In Minung 1 A Thi; 7 An Tlau\tRamdang Thawngpang\n[ September 18, 2018 ] US Cozah Nih 2019 Chung Ralzaam Laak Ding Milu Zat A Thumh Chap Lai\tRamdang Thawngpang\n[ September 18, 2018 ] Australia Ah Motor Pahnak In Pu Joseph Lian Hrin A Nunnak Liam\tChinmi Kong\n[ September 12, 2018 ] Elizabeth Sui Dang I A Ruak Cu Myanmar Ah Tlunpi A Si Cang\tMalaysia\nUS Cozah Nih 2019 Chung Ralzaam Laak Ding Milu Zat A Thumh Chap Lai\nNizaan Cawn Nikhatni ahkhan US Secretary of State Mike Pompeo nih 2019 chungah US ah hmunhma khuarpiak ding/cohlan ding ralzaam milu zat cu President Trump hruaimi cozah nih a thumh chap than lai tiah thanhnak [Rel Chap]\nUS Ah Myanmar Tleirawl Siangngakchia Pakhat Thah A Tong\nNovember 22, 2017 Salai Robert Ngun Sang 0\nA chungkhar nun khuasaknak caah thil suknak hmun ah rian a tuanmi Myanmar tleirawl, kum 15 pate cu rian a tuannak hmun ah meithal in kah a tong i a nunnak a liam tiah theih [Rel Chap]\nBagan Pura Cungin US Nu A Tla I An Nunnak A Liam\nNovember 8, 2017 Salai Robert Ngun Sang 0\nMyanmar ah a tlawngmi US rammi nu cu Cawn Nihnihni zaanlei sang ah Pagan khua chung pura pakhat cungin a tla i a nunnak a liam tiah Nyaung-U palik sakhaan in theih a si. US [Rel Chap]\nNovember 6, 2017 Salai Robert Ngun Sang 0\nTexas biakinn pakhat ah aa pum liomi hna cu mipa pakhat nih meithal in a luhhnawh hna i a tlawmbik minung 25 nunnak a liam lengah minung 10 renglo hma an pu tiah theih a [Rel Chap]\nNovember 3, 2017 Salai Robert Ngun Sang 0\nHmai zarh chungah US Secretary of State Rex Tillerson cu Myanmar ah a tlawng lai tiah US State Department nih an thanh. Rohingya pawl kong ah amah hi Myanmar ah a tlawngmi US cozah lei [Rel Chap]\nRex Tillerson Nih Rohingya Pawl Kong Ah Min Aung Hliang Phone A Chawnh\nOctober 27, 2017 Salai Robert Ngun Sang 0\nUS Secretary of State Rex Tillerson nih Cawn Nilini ahkhan Myanmar Ralkap Bawizik Snr-Gen Min Aung Hliang cu Rohingya pawl kong he pehtlai in phone a chawnh tiah theih a si. Rex Tillerson nih cun [Rel Chap]\nPresident Trump Tlonlennak Hmun Pawl Ah Rithaisii In A Thimi An Karh\nOctober 15, 2017 Salai Robert Ngun Sang 0\nPresident Trump nih New Hampshire cu “rithaisii a tam biknak hmun” tiah a rak soisel bal. Asianin, a liamcia Cawn Nilini ahkhan U.S cozah nih rithaisi hman in a thimi an tam biknak le a [Rel Chap]\nWhite House Ah Singapore PM Le U.S. President Trump Tonnak An Ngei Lai\nOctober 11, 2017 Salai Robert Ngun Sang 0\nTu thla October 23 ah Singapore Prime Minister Lee Hsien Loong le U.S. President Donald Trump cu White House ah tonnak an ngei lai tiah White House press secretary nih Nihnihni ahkhan a chim.c “President [Rel Chap]\nDonald Trump Nih US Chungah North Korea Rammi Khualtlawn Phihnak A Chuah\nSeptember 25, 2017 Salai Robert Ngun Sang 0\nU.S. nih Iran, Chad, Libya, Syria, Venezuela, Yemen le Somalia rammi telh in North Korea rammi hna zong U.S. ram chung khualtlawn/luh phihnak a tuah lai tiah theih a si. Hi phihkhamnak thar hi October [Rel Chap]\nTrump Le Kim Jong Un An I Hrocer Ning A Faak Chin Lengmang\nSeptember 24, 2017 Salai Robert Ngun Sang 0\nUS President Donald Trump nih North Korea hruaitu Kim Jong Un le Foreign Minister Ri Yong Ho cungah Tweeter in tlerhnak ca a tial than. President Trump nih cun ‘Little Rocket Man’ (Kim Jong Un) [Rel Chap]\nAmnesty International: Myanmar Ralkap Nih Rakhine Chung Khua Pawl An Duah\nSeptember 15, 2017 Salai Robert Ngun Sang 0\nUS Secretary of State Rex Tillerson nih Rohingya muslim pawl tukdohnak hi ‘cohlan awk a tha bak lomi thil’ a si tiah faak ngai in chimrelnak a tuah. Cun, Amnesty International zong nih Cawn Ningani [Rel Chap]\nNorth Korea Nih Australia Ralrin A Pek Than\nAugust 21, 2017 Salai Robert Ngun Sang 0\nNorth Korea nih Australia cu US le South Korea he hmunkhat ah ralkap raltuk cawnnak (training) ah aa tel ve ruangah ‘mah le mah thahnak’ a tuah a si tiah ralrin peknak a tuah tiah [Rel Chap]\nNorth Korea Nih US A Kah Ahcun Australia Kan Tang Ve Lai: PM\nAugust 11, 2017 Salai Robert Ngun Sang 0\nCawn Nili zaan ahkhan US Vice President Mike Pence le Australia Prime Minister Malcolm Turnbull cu biaruahnak an ngei tiah theih a si. “Australia asiloah US cungah dohnak a um ahcun khat le khat kan [Rel Chap]\nU.S.: Myanmar Ralkap Le North Korea Pehtlaihnak Vialte Chat Dih Cang Uh\nJuly 24, 2017 Salai Robert Ngun Sang 0\nNLD cozah nih North Korea he riantuantinak asiloah pehtlaihnak zeihmanh kan ngei lo tiah an ti ko nain Myanmar ralkap nih North Korea he pehtlaihnak an ngei peng rih. Cucaah, US President Trump cozah nih [Rel Chap]\nUS Ti Lei Ralkap Sianginn Ah Chinpa Salai Peng Thang A Lut Cang Lai\nJuly 20, 2017 Salai Robert Ngun Sang 0\nUS Ti lei Ralkap tuan dingin High School ah ralkap kong a cawngmi Chin tlangval Peng Thang cu US Media minthang pakhat NBC 5 (Dallas Fort Worth) nih TV in tonbiaruahnak an rak ngeih lio [Rel Chap]


BREAKING NEWS: THANTLANG THAWNGPANG CU APOI KO – The Chinlung Post\nBreaking News:Thantlang ah COVID-19 mizaw pakhat hmuhchap a si. Chin Ramkulh Thantlang khua ah 2021 January 11 ah COVID-19 mizaw pakhat an hmuhchap tiah, January 11 ah kan theih. Atu COVID-19 zawtnak A ngei thar mi hi Kawl miphun a si. Kalaymyo lei in riantuan ah Thantlang a ra mi a si. Anih hi a tlun le cangka in facility quarantine chiah colh mi a si.\nTuzing ah minung 35 quarintine chiah mi kha kan check hna i cu chung ah atu I zawtnak hmuh mi lawng hi positive a si, a dang kha cu negative an si dih ko. Atu hi RDT ti mi rianrang tein a phichuak aa thei colh mi in kan chek hna. Mah hnu ah a taang mi 34 hi PCR in kan chek than hna lai,” tiah Thantlang COVID-19 kong tawlrelnak ah tuanvo ngei mi Salai Sang Bawi nih The Hakha Times ah a chim.Thantlang khua ah COVID-19 zawtnak a ngei mi minung 3 an si cang i an dihlak in Thantlang sii-inn ah thlop an si tiah kan theih. Credit: The Hakha Times\nVan Tum Cabia: Trump le Twitter. Pu Trump nih Capitol innpi ah buainak le thilttha lo tuah ding in a minung pawl cu a forh hna ruangah Twitter nih a account cu a zungzal in an phihpiak/an kharpiak. Bawi Jesuh nih cun zeitik hmanh ah midang kha thil ttha lo tuah ding in a forh bel hna lo/a cawnpiak bel hna lo. Mi ngaihthiam, dawtnak neih ding, remnak le daihnak ser ding, mi cungah zaangfahnak neih ding, mitoi i dor ding, mibawmh ding,\nDinnak tuah ding, tehte ttha si ding, le kan ral dawt ding lawng a kan cawnpiak i a nun in a kan hmuhsak fawn.Trump nih twitter cu sualnak tuahnak caah le midang zong thil ttha lo tuah ding in forhfialnak caah a hman ruangah a kumkhua in a twitter account cu phihpiak le kharpiak a si.Twitter hi kum 2006, March thla 21 ah Jack Dorsey le a hawi le pathum nih an rak thokmi, social networking service a si. Tu ni tiangah a hmangmi zate hi million 321 an si i rianttuantu 4,600 an um.\nAn Headquarter cu San Francisco, California, USA ah a um. A neitu bik le a tuahtu, Jack Dorsey hi a rum tuk cang. Amah hi Twitter CEO zong a si/a ttuan. A neihmi zate cu $13billion a si. Donald Trump khi a rum ngai ve nan a neihmi zate $3.1 billion hrawng lawng a si. Trump nak in Dorsey cu a letthum hrawng in a rum deuh kan ti lai cu. Dorsey hi kum 44, mi note a si rih.Trump nih twitter hi biatak tein a hmang. Laimi cu twitter a hmangmi kan um lai ka zum set lo. Kan umsual hmanh le 100 hmanh kan tling men lai lo ka ti.\nKeizong hlasak thiam, Britney Spears ka rak uar lioah amah pehtlaihnak ah tiah a luancia kum 10 lio hrawng ah twitter account cu ka ong ve nan ka hmang ti lo. A tuah cu a fawite ko.Capitol innpi luhhnawh hnu in cun Twitter nih Trump lawng siloin midang zong tamngai an account a phihpiak hna. Mah kongah buainak tam ngai a chuak. Social Media i thil a ti khawh ning le rian a ttuan khawh ning cu Laimi cathiam lo tampi zong nih kan i fiang ngai cang hna. Ka bialak ah, Trump a min thar cu “Pate Lul” a si.\nAtu tan Trump nih thil ttha lo a tuah ruangah a dang tthat lonak tampi zong a chuahpi. Minung pa 6 an thi.Tamtuk an tlaih hna lai i bia an ceih hna lai. Social Media dang karlak ah siseh, R-D party karlak zongah buainak a um, second impeachment kong zongah. Big Tech dang zong Trump kongah an buai dih. Amah Trump a ttanhtu minung tampi zong nih an kaltak cang.\nLaimi lak zongah a piangthar i Trump a kal takmi an tam ngai cang ti si.Hmailei zongah an kaltak len rih ko lai, mifim deuh le piangthar deuh pawl nih cun. US politics ah Trump muithlam a leng ti lai lo.Amah belte thil ttha lo a tuahmi le a nun ziaza chiakha cu US tuanbia ah kumkhua in chim le rel a si lai. Ningzak ngaingai a si ko. Mah hnu i a dirpi rihmi cu nan chungah thlarau ttha lo a um peng rih ko tinak asi ko lai. Credit: Van Tum\nDONALD TRUMP ANAU LE AN HRUM RUANGMANG CANG AI


Esther Nih Myanmar Idol Season 4 Winner Song A Sak Nak – FIAKFAIROCK\nEsther Nih Myanmar Idol Season 4 Winner Song A Sak Nak\nTu lio a lar taktak mi Myanmar Idol Season 4 Winner Esther Dawt Chin Sung cu a tu hi Benjamin Sum he Australia Chinmi um nak ah Australia Chin Community Bushfire Appeal-Relief Concert an ngei cuahmah lio a si.\nUar an um kho taktak, a tu tanah a sak mi hi “Myanmar Idol Season 4 Winner song” bak a van phomh ko thiam kho taktak, Mipi zong nih an uar kho tuk, hlasak a thiam pin ah a mui zong ai dawh cu hlei ah mipi thinlung a lak khawh tuk caah mipi nih an uar khun nak le a thlah an thlah khawh lo nak hi a si.\nA tanglei ah a hlasak nak kan van chiah zoh cio khawh rak i zuam hna usih.\nthawngpang dang >>> A tu tiang a damhnak sii ai an ser khawh rih lomi coronavirus(covid-19) hi ralhrang ttihnung cem a simi is zong nih an ttih taktakmi a si ve i a tu hi a ralkap pawl cu ralrin peknak order a pek cang cu a si.\nEurope ah a ho hmanh kal lo dingin nawl peknak a si i mah hi coronavirus hi an biakmi an pathian nih a ho ca paoh ah(an mah ca zongah) a rak thlahmi virus a si tiah an chim. Cu caah an umnak hmun te cioah um peng dingin nawl a pek hna i coronavirus a dai hnu tu ah Europe ah a herh ningin lut dingin nawl a pek hna. A tu tiangah hin is hi Iraq ah a thar in an dir tthan i Iran ah coronavirus mizaw 110 an um i a thimi 10 an um cang.


Breaking News Hakha Sii-Inn Lawng Ah Hri Awhnak A Chuak – The Chinlung Post\nA poi kho tak tak a ho ti theih a si rih lo caah Thawnpang fiang um cun thanh khawh kan rak zuam than te lai,Breaking news:Hakha, Keitheibo sang sii-inn quarter pawng thingkung ah mi zei ti hngalh lomi pa pakhat awktun awknak in nunnak liam.\nAn hmuh ning kong he pehtlai in,”Ngakchia nih cep an veennak ah an hmuh. Aa awknak hi a ke nih vawlei a tongh. Cun, kawl le lai a si an hngal rih lo” tiah The Hakha Post ah a chim.A ke zong thi a chuak i atu hi Palek le rian ngeitu hna nih zohfelnak tuah lio a si.Cun, Palek pakhat nih, “Aruak zohfelnak kan tuah tik ah a kehlei baan ah sii chunhnak hma a um. Sii-inn ah dam lonak in a ummi zong a si kho” tiah a chimchap.\nBreaking news:ဟားခါး၊ Keitheiboရပ်ကွက် ဆေးရုံးဝန်းထမ်းအိမ်ရာအနီးတွင် အမည်မသိတစ်ဦး သစ်ပင်ပေါ်တွင်ကြိုးဆွဲချ သတ်သေကြောင်း သတင်းရရှိပါသည်။မျက်မြင်သက်သေတစ်ဦးက,”‘ကလေးများ ကြွက်ထောင်ချောက်တွင် ကြွက်သွားစစ်ရင်း တွေ့တာဖြစ်ကြောင်း၊ ကြိုဆွဲချသေသူ၏ ခြေထောက်သည် မြေပြင်နှင့်ထိနေကြောင်း၊ မည်သူ၏လက်ချက်မှန်း အခုချိန်ထိ မသိရသေးကြောင်း ‘ ဟားခါးပိုစ့်အား ပြောခဲ့သည်။ခြေထောက်ကနေ သွေးတွေထွက်ပြီး တာဝန်ရှိရဲများက စစ်ဆေးလျှက်ရှိကြောင်း ထပ်မံသိရှိထားပါသည်။ Crd, The Hakha Post\nThawngpang Dang rel ChapPresident Donald Trump nih Attorney General William Bill Barr cu Christmas hlan ah a rian in a chuak lai tiah Twitter ah a vun ttial. Mah hi Electoral College nih Joe Biden teinak an fehter ni ah a cangmi a si.US Justice Department lutlai Bill Barr hi president Trump he aa naihniam taktakmi le Trump ṭanpitu ṭhabik lakah aa tel. Asinain 2020 US Election ah a sungmi Trump nih Joe Biden le Democratic nih hrokhrawl in teinak an hmuh tiah sungh duh loin tazacuai le thimnak a phichuak amah lei hoih ding in mersan aa zuammi kong ah Barr nih bia tihin a rak chim.\nTutan thimnak a phichuak a thleng kho ding tiang in lih le hrokhrawlnak kan hmu lo. Cuti a chim cu Trump caah a rak fak tuk. White House ah a auh colh i suimilam tam ngai bia an rak i ruah. Cu zarh lila ah Barr nih a rian chuahtak a duh kong bia a rak leng.Trump cozah thla khat hrawng te lawng a taang cang nain kum dongh hlan ah a rian a chuah tak a si ahcun amah changtu ding hi rian a ttuan manh lai lo. Guardian/ FOX News/ CNN (Ref:Teirial catialtu)


Nahau Tlang le Lungphun Tlang ah SAC Ralhrang nih Landmine an Chiah, Khualeng Chuah Len Lo Ding in Khuami an Fial Hna – Buanchukcho\nHakhathar, Nahau tlang le Lungphuntlang ah SAC ralhrang nih Landmine pawl an chiah hna, tiah thawng kan theih. “May 23 chun sml. 11:00 hrawng ah SAC ralhrang nih Nahau tlang ah Landmine an chiah hna. A tlawm bik 30 cu an chiah lai,” tiah minung pakhat nih a chim.\nSAC ralhrang nih nizan ah Nahau tlang hrawng ah a ummi khuami pawl an pumh hna i khualeng chuah lo ding zong in bia an chimh hna. Minung pakhat nih, “Nizan pumh ttin pah ah ralkap nih lam a kan kham. Nan hnu kan chi u tiah a kan merter i, kan hnu kan chit hna karlak ah zeidik an tuah kan thei lo,” tiah a chim ve.\nNihin May 24, zaanlei sml. 4:00 zong ah Lungphun tlang, Hlawhtling Thlacamnak thlanglei ah SAC ralhrang nih Landmine pawl an tarh tthan hna, tiah mit in a hmutu minung pakhat nih The Chin Journal ah a chim. Kan hnu zarh zong ah Hakha khuahriang hmun cheukhat ah SAC ralhrang nih Landmine pawl an rak chiah cang. Atu tiang ah cun SAC ralhrang nih an chiahmi Landmine a puak timi thawngpang theih a si rih lo. The Chin Journal\nDalaan Pawl Cu An Thah Hnu Hna Ah An Inn Le Lo Cu Mah Ti Bak Hin An Cheih Cang


Mourinho Hruainak Tangah Tottenham An Cak Colh – Chin 11 News\nMourinho Hruainak Tangah Tottenham An Cak Colh\nWest Ham United cu Tottenham Hotspur he an chuih i, Tottenham hi Jose Mourinho hruainak tangah an game hmasa bik a si i, Spurs nih teinak an hmu. Inn ngeitu a simi West Ham cu nai hrawng an chuihnak dangdang ah voi 7 cu teinak an hmu kho ti lo.\nLondon Stadium an chuihnak hram an vun thok in minute 3 bak ah kawl a lut colh, Dele Alli nih ball a pekmi cu Harry Kane nih West Ham kawl ahcun aluh ter nain Kane hi a offside ruangah kawl ah an pom piak lo.\nMinute 36 ah Dele Alli nih Son cu ball a pek than i, South Korean Striker nihcun West Ham kawl ah a thun caah kawlkhat in hma an hruai. Son hi west Ham lakah I a game hnulei pali a chuihnak ah kawl 4 a thun i, tukum Spurs caah kawl 19 a thun cang i, an club caah kawl thun tambik mi a si.\nWest Ham le Spurs an chuih mi ah hin Spurs 3-2 West Ham an si. Tottenham hi Jose Mourinho hruainak tangah teinak cu an hmu colh nain hmailei ah zei dah an lawh lai ti cu mipi nih zoh bikmi ah an um lio a si.


Rasiaa Nih Ukraine Fak Tuk In A Tuk Than Ca Ah US Nih Ukraine Cu Phaisa Tam Taktak A Bomh Than – Chintanbo\nMay 17, 2022 admin WORLD NEWS 0\nSenate nih approval an pek than hawi ahcun American weapons funding Israel nih kum 5 chung an hmuhmi nak in Ukraine nih thlahnih le cheu chungah bawmhnak a hmuh mi a tam deuh lai tinak si cang. Cre-RTK\nThawngdang, SAC Ralkap He Remhdaih Tonbiaruahnak Ah Kan Kai Lai Lo Tiah AA Nih A Thanh. SAC ralkap nih remdaih tonbiaruah sawmnak a tuah mi ah UWSA/NDAA/SSPP/RCSS/NMSP /ALP/ PNLO/DKBA/KNU-PC hna an kai lai, tiah theih a si.\nSAC ralkap nih Rakhine ram ah thazaang a chap tuk lawng siloin, zatlang ukhruainak le biaceihnak kongkau ah biatak tein a tawlrel cuahmah caah remdaih tonbiaruahnak ah kan kai lai lo, tiah ULA/AA in chimphuannak nawlngeitu Khine Tuh Kha nih a chim.\nSAC ralkap nih a phunphun in Rakhine mizapi harnak pek a timh hna. Zeihmanh a tuah sernak a ṭha mi a um lo. Ruah lo piin a kan tuk kho. Cucaah zumh awk hrim a tlak lo, kan tuahsernak hi kan lungput a si zungzal,” tiah Khine Tuh Kha nih a chim.\nBiatak tein remdaihnak a duh ko a si ahcun a tuahsernak in a langhter awk a si. Kaphnih i zumhnak a ser a hau. Rakhine mizapi cung ah a tuahsernak vialte hi a ngolh hau. A ngol lo ahcun remdaihnak ti mi cu a hla tuk rih,” tiah a chimchap.\nSAC ralkap nih Rakhine ram chung ah May thla thok in thazaang tamtuk a chap lawng siloin, khuate cheukhat ah an lut i bia an hal hna. ULA ṭuanvo ngeitu hna zong an kawl len hna. Mino pawl zong AA he pehtlaihnak nan ngei, tiah sual an puh hna i an tlaih hna.\nSAC ralkap le AA cu a luancia 2020 ram pumpi thimnak tuah hlan deuh ah kaphnih remhdaihnak in kahdohnak an rak ngol. Asinain, May thla thok in peng cheukhat ah SAC ralkap le AA karah kahdohnak a chuak, tiah theih a si.


Khrih Bawipa le Nupawl Nawlngeihnak | Radio Veritas Asia\nJesuh le a sualmi nu\nNu hna cungah Mithiang Paul hmuhning\nMithiang Paul nih a rak `tialmi cakuat hna chungin bible cang cheukhat kha an langhter i cheukhat nih mithiang Paul cu nu pawl kha pa pawl nakin a dot niamdeuh in a rak chiah hna tiah an soisel.\nSihmanhsehlaw, bupi kha khamhpiak in a chimmi bible thiamsang hna nih mithiang Paul cakuat hna kha ahmaan ningtein theih i a sullam kan leh ahcun mithiang Paul cu a dot a thleidan mi asilo tiah amah leikap in an khamh i an rak dirkamh.\nMithiang Paul nih nu hna cu pa pawl he aakhat in Pathian rian`tuan an si tiah a langhter (Fili. 4:2-3).\nNu pawl cu hlan khrihfa phu ah min langmi hruaitu hna si awkah telnak nawl an ngeihnak kong a `tial (Rom. 16:1).\nMithiang Paul nihcun nunphung, miphun, biaknak a dot thleidannak kha a rak doh (1Kor. 12:12).\nBawipa Jesuh Khrih cu minung kip zalonnak huham duhdanh lo; aatluk tein a sinak kha a cawnpiak i nupawl kha hmasabik tehte khannak nawl a rak onh hna (Jn. 20:11; Mt. 28:9).\nJesuh Khrih cu Judah miphun upadi ningin nupawl phungning in tehte khannak nawl a rak umlonak kha ralchanh in nu leikap in a rak dir.\nMi zapi hmai i nu pawl kha biaruahnak cu limhang a zormi rian, aatlak lomi rian asi tiah Judah mi nih an ruahnak kha Bawipa Jesuh nih minung le minung zei rello in thuhphenhnak phunglam kha a ralchanh in a sualmi asi tiah an timi nu hmanh kha mizapi hmai ah duhdawtnak a rak langhter. A sual mi kha thuhphenh mi nakin dawtnak in remhmi nih aatlak deuhnak a rak langhter (Lk. 7:47).\nFa pakhatte lawng asimi nuhmei nu fapa zong kha a `thawnnak in a rak nunter piak `than (Lk. 7:11-17). Cuhleiah nu pawl kha pa pawl he a dot thleidan loin dawtnak a rak langhternak kong Bible chungah tehte tampi a um rih. Minung vialte hi Pathian nih amah muisam he aalo mi in ser kan sinak kha meivan a rak pek. Nu hna cu pa pawl he aatluk, a reng aakhat timi chimphung hna\nKhrihfa bible lei thiamsang Mondine nih;\nChim cawklo man ngeihnak le zungzal tung leiah kaar a hlanlio mi miphun hna aiawhtu (kuzale) asimi mi pakhat cio cu biapi in upat peknak, biapi in ralrinnak, biapi in dawt deuhnak he aatlak mi an si. Mah pumpak siseh, midang zong siseh upat awk hrimhrim a herhnak kong, zeicah tiah kannih vialte cu miphun, biaknak, kum le khua, mipa, minu, nunphung, ngandamnak thleidannak umlo in kan i khat dih; man kan ngei dih tiah a rak chim.\nChiara Lubich nih;\nKannih caah pakhatnak dot minung timi a umlo. A dot niamsang, a cuar muici (a rang, a nak) thleidannak zong a umlo. Khoika hmun paoh asiah minung vialte hi pumkhat kan si dih.\nPope Pius VII zong nih pa pawl ban tluk in nu hna zong a dot an `tumchuk lo tiah a rak chim. Amah nih a chimnak ah Pathian fale asimi mipa le minu hna cu annih pumpak he pehtlaimi limhang ruangah an i khat. ‘A ruang cu annih cu Pathian he zungzal an i komh in vancung nunnuamhnak co dingah aakhat mi a hnubik kawltung an i ruahchanhnak ah pehtlainak an ngeih caah asi.\nPa hna nih keimah timi le ruamkainak ruang i atuletu a chuakmi nuhna thuhphenhnak kha ralchanh in dohpiak ding `tuanvo a ngei tiah a chim.\nHlanchan he tahchunh ahcun tuchan nupawl nawlngeihnak cu tampiin a `thancho cang ko nain vawleicung i hmun cheukhat hna ahcun nupawl nawlngeihnak a sungpeng rih. Nuhna zuarnak, sersatnak, miaknak (sipuazi) caah hmannak hna kha atuletu kan theih. Cu thil sining hna caah Catholci Bupi nihcun a ngaihchiatnak kong Vatican II pumhnak nih a chimmi cu “Minung a hran nawlngeihnak kha vawleicung tahning in upatlo, an zulh rihlo mi kha kan ngaih a chiatuk. Tahchunhnak ah nupawl nawlngeihnak le zalonnak asimi `hitvat dingmi thimnak nawl an ngeihlonak, fimthiam cawnnak nawl, mivialte he pehtlaimi nawlngeihnak hna kha an fehter lomi hna an si” tiah a ti.


Tih A Nung Chin Lengmang; H1N1 Zawtnak In Minung 59 An Thi Cang – THE CHINLAND POST\nTih A Nung Chin Lengmang; H1N1 Zawtnak In Minung 59 An Thi Cang\nThe Chinland Post| 2019 July 18| Myanmar ramchung ramkulh le ramthen 7 ah H1N1 zawtnak hrik in July 17 tiang ah 59 tiang an thi i Yangon ramthen ah a thimi an tambik tiah Ngandamnak zung nih an thanh.\nJuly 15 tiang ah minung 54 an thi. July 16 ah Mon ah 1, Kachin ah 1, July 17 ah Yangon ah 3 an thih chap caah a thimi zapi hi 59 an si cang.\nMyanmar ramchung H1N1 zawtnak hrik in an thihnak ramkulh le ramthen cu Yangon, Ayeyarwaddy, Kachin, Pago, Magway, Mon le Sagaing ramthen an si. Hi chung in Yangon ramthen hi minung 46 in a thimi an tambik. Myanmar ramchung ah 2019 January 1 in July 17 tiang H1N1 zawtnak hrik ngeimi hi 296 an si.\nMyanmar ramchung 2017 kum ah tlangrai zawtnak chekmi 1165 lakah 458 nih zawtnak hrik an ngeih. Hi chung in 406 cu H1N1 zawtnak hrik an ngei i 38 an thi. 2018 kumchung tlangrai zawtnak chekmi 367 lakah 118 zawtnak hrik hmuh an si i cu chung in minung 13 an thi. Ref: 7Day News, Xinhua News\nPrevious Chin Ramkulh Telh In Kawlram Chungah Nu Naucung A Thimi An Karh\nNext Siangniamruun Siangcachim 50,000 A Bau Mi Hna Cu 2022-2023 Cacawn Kum Ah An Phihkhar Dih Lai


Zeiset Nih Dah Kan Mitlang Ruah lo Piin A kan Dawh Lengmangnak A Ruang Hngalh Dingmi. – Onlinenungak\nBy chin tawi on February 3, 2021\nNa Mit Thahri An Dawhtu Nak nih A Ruang\nRuah lo piin mit thahri chunglei in dawh chih timi khi a um theu tawn. mi cheu nih cun mit thahri a dawh poah ah cu cang lai kha cang lai tiah an chim theu tawn.\nHi Bantuk midawh ah hin pakhatkhat tonak a si tibantuk in an ruah tawn hi bantuk ruahnak cua hman lo mi a si. a tak ah cun hi ti bantuk i mitdawh nak hi mirang nih (Eye Twitching) tiah an auh.\nZeiruang ah dah hi tibantuk in mit hi a chung lei le mittlang lei in a dawh theu tawn? cun a din deuh le a fak deuh dawh mi hna hi a um tawn. afak deuh in dawh poah ah thil sual a cang ding bantu in i ruah chih a si tawn. khakha a hman lo ngai mi a si. hi bantuk mit thahri a dawh tik ah kan theih ding cu; Vitamin B12 danh an bau ca’h a si. rawl kan ei mi danh nih kan chung lei rian a tuankhawh nak dig caah a bawmh chanh mi a si.\nMah အာဟာရ ဓာတ် Chung in pakhat khat a bau a si ah cun ka pum chung a riantuan ning pawl cu hna hnawhnak a pek i a phun phun damlonak a chuah pi khawh. Cubantuk in Vitamin B12 kan bau a si ah cun kan thin ah kum tampi a khong kho mi Water-Soluble Vitamin a si. Mah အာဟာရ ဓာတ် a bau mi pawl hna cu mah lawng te khuasa deuh ppawl khi an si.\nVitmin B12 hi sahring einak in tampi hmuh khawh a si.kan thahri chung pawl thihlum le, thluak riantuan ning pawl le Thihlu chuah khawhnak dingah a herh mi Vitamin B chung ah pakhat a si.mah ဒအာဟာရ ဓာတ် na bau a si ah cun thla thahri pawl a thih khawh mi a si.\nKan mitchung ah khin ka thikalnak thhri tampi a um.. mah caah cun kan pum chung a cahnak ding ah kan herh mi Vitamin B12 kan bau a si ah cun kan mit tlang le kan mit a kan dawh nak hi a si. hiti mittlang a kan dawhnak nih hin vitamin B12 kan chambaunak a kan hngalh ternak pakhat a si ve.\nTitam luan hnu i na mit an dawh peng ah cun na lungretheihnak ruang ah maw thaba tuk in rian na tuan raung ah maw a si kho.Na mittlang an dawh tuk tibantuk a si ah cun vitamin b12 danh a bau ruang ah a si ti phil hlah.\ncun a zerh le a thla luan bantuk an dawh peng ah cun mit sibawi sin ah na mit piah a herh. a ruang cu sibawi te lawng nih an chek in an hngalh khawh mi thil a si caah zerhat in a cung andawh poah ah cun tha tein sizung ah i piah ding n na kal a ahau.


Thantlang peng Khualhring Tlang ah ralhrang le CDF kahdohnak a um i ralhrang lei 16 an thi, CDF Lei Cu..(+Thawngpang Thar Update) – Buanchukcho\nThantlang peng Khualhring Tlang ah ralhrang le CDF kahdohnak a um i ralhrang lei 16 an thi, CDF Lei Cu..(+Thawngpang Thar Update)\nJune 10, 2021 admin RAMCHUNG THAWNG 0\nJune 10 Ralhrang Le CDF Kahdohnak Update\nJune 10, zinglei 10:00 am hrawngah Thantlang peng Khualhring Tlang ah ralhrang le CDF kahdohnak a um i ralhrang lei 16 an thi, CDF lei cu an him dih. Media cheukhat nih ralhrang lei 20, an thi, 21 an thi, 27 an thi tiah an tial, an chimmi cu a dik lo, a thimi dihlak 16 an si tiah tuanvo ngei upa pakhat nih a kan chimh. Thawngpang tlamtling deuh in kan vun update than lai. The Chin Post\nThawngpang dang relchap : Breaking News : Pu Peng Hu a Tlaunak Zarh Khat Leng a Si Cang, Chungkhar Lungrethei\nKalaymyo peng, Mandaw khua ah a ummi Pu Peng Hu (kum 40) cu May 31 zinglei sml. 6:00 hrawng ah tiva ah tikholh ding in a kal i, cu caan thawk cun inn a hlam ti lo. Pu Peng Hu hi fa pahnih a ngeimi a si i, thluak lei damlonak zong a ngeimi a si.\nZarh khat leng an kawl len cang nain an hmu rih lo i, atulio ram buaibainak lak zong a si caah chungkhar an lungre a thei khun. A hmutu nan um a si ahcun a tanglei phone number ah hin rak kan pehtlai hram u, tiah chungkhar nih bawmhalnak an tuah. Phone – 09259426947; 09980385974\nZarh khat leng an kawl len cang nain an hmu rih lo i, atulio ram buaibainak lak zong a si caah chungkhar an lungre a thei khun. A hmutu nan um a si ahcun a tanglei phone number ah hin rak kan pehtlai hram u, tiah chungkhar nih bawmhalnak an tuah. Phone – 09259426947; 09980385974. The Chin Journal\nKan Ralkap CNF Pawl Nan Dihlak Bawipa Nih Himdam Tein In Kilveng Ko Hnase!!\nRalring Tein Rak Um Ko Uh : Sopum khua ah meithal thawng kan thei lo, SAC ralkap belte Khualhring tlang lei ah fuh dawh an si


Ngeih Um Ko : Indiana CYO Super Show an tuah la – Onlinenungak\nNgeih Um Ko : Indiana CYO Super Show an tuah la\nIndiana CYO Super Show an tuah la. Kum hnih dan ah an tuah lengmang mi Indiana CYO Super Show cu Oct 25 ah CEBE Khrihfabu hall ah tuah an I tim tiah kan theih. Zanlei 6pm to 9pm chung zuamnak tuah si lai Live in thlah si la. Ahmun a zoh duh mi cu minung 250 tang lawng cohlan asi lai caah online in minpek a hau lai, cun luhman ah $10 asi lai tiah kan theih.\nHi zuamnak ah 2021 CYONA conference tik I aa zuam ding mi, Miss, Fashion le Idol zuamnak caah State aiawh in minung minung thim chungnak an tuah mi asi. Aa Guam ding mi hna an foto cu an mah Indiana page ah post asi cang I Like le share an hmuh mi zat zong an I zuamnak ah vote relpiak an si lai caah vote ding in sawm kan si. Chin Cable Network Channel


A Nulepa nih An Cawnpiak Tuk Ko Nain A Ngai Lo i A Hawipa Tleirawl Tlaih hrem A Timh Caah Faktuk In A Mualpho (+Video) – Onlinenungak\nHi a tanglei video kan rak langhter mi hi nule pa nih kan fale an nunning kong ah kan lungfim deuh i a venhim zia kan thiam khawh hna nak ah thathnem nak a ngei lai timi ruahchan nak he kan rak thlahmi si . Tuchan ah cun mino tete le tleirawl lio in nule pa hlen i mah duhnak lam a zulmi tampi an um hna . Adonghnak ah cun an mah tu harnak khurchung ah an tla i nule pa thiamthiam nih a donghnak ah cun buaipi than an si tawn.\nNule pa nih hin kan fale hi a pakhat nak ah kan chiah hna a herhmi a si . Ka fanu hi khawika dah a kal i a hohe dah an um ti ? Zeiruang ah dah a tutiang inn ah a lawi bal lo timi tiang kan fale kong ah kan ruah i kan hlathlai lengmang hna awk an si . Mi thenkhat nule pa cu biaknak lei ah kai hmang ti riangmang in mah fale vial cu dai thlanh ngaimi an um .\nMi thenkhat nule pa cu phaisa chawva kawlnak ah can pek i riantuan nak lawng ah can pek i fale zeitin dah an um ti hmanh a tuak kho tilo mi tampi an um . A donghnak ah cun an fanu te nih nauthar te a chuahpi hnu ceo ah i chir le sik le thawl a hmangmi zong um a si . Fapa le zong a canlio ah chimh hrin nak ngeih tunglo i mi fanu naupawi ter le thil sual tuah hnu lawng ah phaisa zeimaw zat i ken i va rem ah ai thawhmi nule pa tampi um a si.\nHi video hi rak zoh law , hi tleirawl nute hi a hawile he an i tong hna i culak ah pa pakhat he room dang te ah can tha a rak la ve i a cawlcangh ning hi rak zoh ko .A nule pa nih kan fanu hi khawika dah a um i a hohe dah an um timi cu an theih na ding a um lo . Zeithil nih dah ahmaika ah a rak don i buainak khurchung ah a lut cuahmah mi hi a nule pa palh a si lo kan ti kho lai lo.\nA hawile nih a hnulei in a cawlcangh ning vialte cu video in an ra record piak i social media ah an larhter hnu ah mualpho za lo tein a mualpho ve ko hih . Hi video zohnak hmangin kan ca cio ah fimnak kan pe hram ko seh.


Simanking Oosii Hmu Pu Thang Tlung Motor Aa Let I A Thi – THE CHINLAND POST\nSimanking Oosii Hmu Pu Thang Tlung Motor Aa Let I A Thi\nSalai Biak Za Cung| 2018 January 16| Chin ramkulh Mindat pengkomh Simanking Oosii hmu Pu Thang Tlung cu Hakha in a rian tuannak Mindat a kal lei January 14, Mindat khua luh lai- khan 6 (meng ruk) a hlat nak ah a motor aa let i a hmun ka ah a thi tiah kan theih.\nOosii hmu Pu Thang Tlung kum 48 hrawng cu Hakha in January 11 in aa thawh i Kalaymyo ah a riak pah. Kalaymyo in zeitik a kal ti theih a si ti lo.\n“Zarhpi ni (Jan 14) zing sml. 9 hrawng ah a chungkhar phone a chawnh hna. Nikhat ni zing zung a phak ti lo caah Mindat khuachung ah a rian tuanti hawi nih an kawl i an hmu lo. Cu hnu cun khua leng lei ah an kawl nain an hmu kho lo. Nihnih ni ah an kawl i Mindat khualuh lai khan 6 a hlatnak hmun ah aa cit mi Van Car cu lamthlang pe 400 hrawng ah an hmuh i amah Pu Thang Tlung cu a motor in pe 20 tluk a hlatnak ah a ruak in an char. Ruak a hmuh caan hi zinglei sml. 10 hrawng ah a si aa leh caan hi zanlei mui lai hrawng ah a si theo lai tiah an ruah” tiah Pu Thang Tlung te Khrihfabu upa pakhat nih TCP ah a chim.\nPu Thang Tlung motor aa letmi\nPu Thang Tlung hi Thantlang peng, Ngaphaite khuami a si, fanu pahnih le fapa pahnih a ngeih hna. A nupi cu Pi Sui Par a si i Dar Hlei Sung nu le pa tiah auh an si. A nupi le a fale cu Hakha Chin Oo Sii sang ah an um i Calvary Khrihfabu an si. Pu Thang Tlung ruak hi Mindat sii-inn ah an chek lio a si i January ah a ruak Hakha an phakpi lai tiah kan theih.\nPrevious Hakha Education College Kai Mi Hna Eidin An Har; Cachimtu Nih Aa Chang In Eidin An Cawm Hna\nNext Hriamtlai Phu A Su Rua Ti An Ruah Caah Kawl Ralkap Nih Laimi Pakhat An Thah Deng


Kan Phone Kan Off Ah Atha Hnga Maw?\nMain Editor July 15, 2021 Leave a Comment on Kan Phone Kan Off Ah Atha Hnga Maw?\nOxygen a herhmi an tam tuk. Laitlang Hmunkip in “a man ah kan buai lo. Oxygen dur kan cawkpiak ulaw kan kua uh tiah an kan auh! Kan Oxygen Dur le a chungah thli (oxygen) a um ti lomi (Empty) lawngte an si cang. Tuzingka te hmanh ah hin mipi chim lo kan Chin pastors (Rev.) pathum nih an herh taktak ning, an Oxygen level 70-85 lawng an si ning an van ka thanh.\nKa lung a fak tuk! Oxygen he ṭanṭi in Virus Taih le doh in a nung kho ko ding Oxygen um lo ruang le Oxygen nih a dih tak ruangah a thimi kan um hi cu Lung a fak tuk. Kan Mah Chinland Oxygen Volunteer nih Siseh mizaw chungKhar zong nih kan refill kho cio ti lo. Vansan lawng si lo, Lung a mit, Ngaih a chia tuk.\nThaizing kiptuh lei tal ahhin Yangon in meng (179) a hlatnak Pyi Myo (Prome ) hna tal ah refill kan va tuah kho hnga maw? tiah Kan hlat cuahmah lio asi. Zeiti awk kan theih lo tuk le Vansan tuk bia ah Ka fapa Rev. Thawng Ṭha Thang le Kan rianṭuan hawi upa hna he,\n𝐊𝐀𝐍 𝐏𝐇𝐎𝐍𝐄 𝐊𝐀𝐍 𝐎𝐅𝐅 𝐀𝐇 𝐀 Ṭ𝐇𝐀 𝐇𝐍𝐆𝐀 𝐌𝐀𝐀 ?𝐊𝐚𝐧 𝐓𝐢. Asinain “kan phone kan off lo, 24 hours kan on ko”. Rak kan au (call) ko uh. Kan theih tawk, thaw lak ning, dawp ning, chuah ning le zohkhenh ning tal kan nakin a thei lo deuh mi sinah kan chimh hna lai tiin..𝑩𝒊𝒔𝒉𝒐𝒑 𝑫𝒓. 𝑪𝑲 𝑵𝒐 𝑪𝒉𝒉𝒖𝒎\nYangon Ruakkhangh Nak Hmun Zong Abuai Tuk Cang Khuici Mui Siko Ngeihchia tuk asi ko e →\n← Ralhrang Nih An Kah Mipa Achung In Lai Meithal Kuan Pa 8 Bak An Chuah Khuami An Lunghring


Covid 19 He Peh Tlai In Chinmi Nih Kan Theih Bak Ding Nurse Van Zi Sin Biacah – Onlinenungak\nCovid 19 He Peh Tlai In Chinmi Nih Kan Theih Bak Ding Nurse Van Zi Sin Biacah\n2. Hmaihuh fel tein kan i hup peng lai. Kan mah innkhat a um timi he kan um ahcun. 3. Mibuu tamnak cu hrial khawh ah a tha. A ruang? A zaw tiah ai thei lem lomi zong kha a rak zaw kho an si. Mah tik ah i chawnh khawh a fawi ngai.\n|note: keicu nurse ka si. Doctor ka si lo caah hin minung tampi nih messenger ah advice nan ka hal mi kan let kho hna lo. Kai uah bia si lo. I chuah sual a fawi tawn caah hin kan leh hna lo nak a si. Kai lawm. Katie Van Zi


Braking News: Ralkap Gangaww An Phan Cang Ralhrang Nih Raltuknak An Thawk Cang Caah Rak i Ralring Cang Uh! – Chin World News Evening\nBraking News: Ralkap Gangaww An Phan Cang Ralhrang Nih Raltuknak An Thawk Cang Caah Rak i Ralring Cang Uh! Nizan ah Council Ralkap North West Command Commander Gangaw a phan; Ralhraang lei nih raltuknak an thawk khawh caah ralrin a herh tiah an chim Nizan, September 4 ah uknak chuttu Council kuttang ralkap bu, North West Command ah Commander (Taing Hmu) a tuan lio mi Brigadier General Phyo Thant cu Gangaw khua a rak phan i Kha-Lah-Yah Battalion No. 50 kulh chung ah Ralkap Council chungtel pawl he tonnak an ngei tiah theih a si.\nCOVID-19 le uknak kong ah a ra tiah an langhter ko nain a biapi in a rat hnawhchan cu raltuknak kongkau a si kho tiah rammi runvennak bu lei nih an chim. Gangaw kiangkap ah Council ralkap le PDF pawl i kahnak a um lengmang i Council ralkap lei in tampi an thi cang. A luancia ni hnih hrawng ah ralkap helicopter aa helhum lengmang mi zong hi PDF camp pawl an kawl mi lawng siloin ralbawi a rat lai ca runvennak ah an i hrocer zong a si kho tiah tualchung mi cheukhat nih an chim.\nRalkap Command Commander pawl an rat ahcun raltuknak a fah khawh ca ah Gangaw le Yaw ram chung ah runvennak ralrin ngai a herh ti in tualchung media nih an langhter. Photo: North West Command Commander le tualchung Ralkap Council chungtel pawl an i ton lio (Credit: Gangaw Youth Voice) #The Hakha Post


AC Naylon Kat-ta-za Thantlang Khua Papek In An Phah Lai – THE CHINLAND POST\nAC Naylon Kat-ta-za Thantlang Khua Papek In An Phah Lai\nSalai Elvis| 2018 August 20| Hakha khua chung khaan 3 tluk phah cangmi AC Naylon Kat-ta-za cu tukum chungah papek in Thantlang khua chung an phah ve lai tiah theih a si.\nMah AC Naylon Kat-ta-za cu Chin ramkulh huap phah dingin timhtuahnak ngeih a si ko nain Hakha khawh in a fiang cang mi cu Thantlang khua ah a si” tiah Lam le sul vuanci nih a chim.\n“Mini Budget cu a dih cang lai caah budget ngan deuh mi cu tukum October thla in aa thok than lai i 2019 September thla tiang a si lai. Hi chungah Thantlang khua hi papek in kan thok lai. Zeizat dah budget a dih lai timi le zeitik in rian an thok lai ka thei rih lo. A si nain keimah ruahnak ah cun tukum November- December thla chungah rian an thok lai ka zumh.” tiah lam le sul vuanci Pu Sui Thio nih TCP ah a chim.\nThantlang khua chung AC Naylon Kat-ta-za phah nak kongah Thantlang khuanu/pa hna nih Vice President Pu Henry Van Thio sin zongah Hakha dih in Thantlang khua papek in phah piak dingin an rak hal bal tiah theih a si.\nAC Naylon Kat-ta-za cu Thantlang dih in Falam tiin a changchang tein phah an timh hi a si. Hmai kum chungah Hakha khuachung phah rih lo mi siizung lam le ka dangdang zong an phah chap rih lai.\nAtu bantuk in AC Naylon Kat-ta-za cu 2017-2018 budget in 2018 January 1 ni in Hakha khuachung phah hram an thok i khaan (meng) 3 caah (2608.50 million) dih in ramkulh sakremhnak zung nih tuanvo lak in phah a si. 2020-2021 kum ah Hakha khuachung phah rih lo mi zong an phah than dih lai tiah theih a si.+++\nPrevious Chin Ramkulh Sipin Director Pu Thla Hre Rian Aa Din Cang


KAM LIAN THANG NIH SALAI CEU BIK THAWNG A ZUAM CAWH – The Chinlung Post\nChin pasalttha a simi Salai Ceu Bik Thawng cu debate tuah dingin kan laipa pakhat a simi Kamlian Thang timi nih rak chuahpi uh tiah fiang hlang tein a chim. Mah bia a chimmi hi Thantlang CNLD EC nih cathanh an chuahmi kongah comment a tuahmi a si. Kamlian Thang nih Salai Ceu Bik Thawng konghe pehtlaiin a ttialmi cu atanglei bangin a si.\nPu Tum Sang Lehnak an tuahmi pawl: Salai NDL, Thantlang EC pawl an thluak nan tawl khawh ve hna hi mu.TL, Zei ngai si dawh nan si loh,miphun ai a awh ngam ding party cu nan si loh hih. SVLH, Nangmah hrimhrim hi social media ah zeitin cawlcangh ding… zeibantuk bia pawl dah upa nih kan tial awk a si ti hmanh dahkaw na fian lo cu…. lung cu nan tling lo ngai hna. Nan ca tialmi pawl nan coment mi pawl tete ahhin dahkaw nan lungput a langh dih i kan lung nan zor ter dih hna cu.


Mandalay Ramthen Hluatthaw Zung Pi Kutka Hngah Nak Ah Bomb A Puak I Ralhrang Bawi Telh In A Thi Mi An Um – Thechinlandtoday\nMandalay Ramthen Hluatthaw Zung Pi Kutka Hngah Nak Ah Bomb A Puak I Ralhrang Bawi Telh In A Thi Mi An Um\nadmin January 8, 2022 Leave a Comment on Mandalay Ramthen Hluatthaw Zung Pi Kutka Hngah Nak Ah Bomb A Puak I Ralhrang Bawi Telh In A Thi Mi An Um\nMandalay khuapi, Aung May Tha San (အောငျ‌မွေသာစံ)peng um Mandalay ramthen Hlutthaw zung kuttka hngahnak ah, nihin zinglei ah puahkehnak a um i reng sang pakhat tel in ralhrang 3 an thi kho, tiah khua mi hna le a hmunhma thawnglatu phu hna nih an chim.\nJanuary 8 zinglei sml 8:15 ah Aung May Thar San (အောငျ‌မွေသာစံ)peng, Hlutthaw zung Kutka hngahnak ah bomb a puak, a voikhat nak a puah hnu in ralhrang hna nih hlatnak an tuah lio pi ah a voihnihnak a puak than i, a rengsang ngai mi ralkap pakhat tel in ralhrang 3 cu an hliamhma a faak ngai i an thi kho, tiah a hmunhma um thawnglatu hna nih an chim.\nA hmunhma ah a um mi thawnglatu hna lak i an hruaitu pakhat nih cun, “Ralhrang 3 a thi kho dirhmun in an um. A voi 2nak a puak mi bomb nih a hliamh hna. A voikhatnak a puah lio ah cun minung a hliamh hna lo. A voikhat a puahnak hmun zohfelnak an tuah lio ah bomb cu a puak than i ralhrang 3 hliam an tuar. Ralhrang aa hliamh mi hna zong an faah tuk caah khua chung hmunkip ah zohfelnak an tuah. Ralhrang hna nih hmantlak i ken in hmantlaknak he zohchih in hlathlainak cu an tuah,” tiah a chim. Khit Thit Media\nMizo Ram Ah Hriam Nam An Thleih Mi Kong Ah CDF Mara Nih Fian Ter Nak An Tuah →\n← Sagaing Ramthen Ayadaw-Monywa Lam Cung Ah Le Ayawaddi Tiva Ah Ralhrawng Pawl Cu Bomb In An Rak Puah Hna Caah Ralhrang Lei Minung Tamtuk An Thi


A Hawipa Bike Ai Hlan I Hiti Bak In A Va Tuah Ko Minung Fa Hmanh A Lo Loh – Onlinenungak\nA Hawipa Bike Ai Hlan I Hiti Bak In A Va Tuah Ko Minung Fa Hmanh A Lo Loh\nCambodia tlangval kum 25 mi nih a hawi pa Bike a hlan i, a va zuar ruang ah palik nih an tleih.Veal khua i a um mi Keo Vannou le Sim Soeum cu hawikom an si. October 4, 2020 zinglei nazi 10:00 ah Keo Vannou cu ava leng i a hawipa i bike le phone ai hlan. Black Honda Wave C 110 le Huawei V6To mobile phone cu ai hlan i a va pethan ti loh.\nKhuadang ah a kaltak diam i, bike cu $200 in a zuar i pa kum 30 mi nih arak cawk tisi.. Sim Soeum nih palik sakhan ah report nak a va tuah i, an kawl tuk hnuah October 23 ah an va tleih khawh.\nPalik pawl nih a phone umnak an hal i Thlok khua i um mi a hawipa kum 23 mi a va pek nak kong a chimh hna, a zun an test-nak ah siivai ṭha lo mi a tongh tiah an theih. Bike & phone umnak le thilum tuning pawl an hal cuahmah lio a si.(CNE) Credit : Meifar


Kawlram Ah Tuluk Huatnak A Karh\nWednesday, 01 June 2011 18:57 | Written by Mimolhte\n" Naite i Kawlram President Thein Sein, Tuluk ram a tlawn hnuin Kawlram chungah Tuluk huatnak le remlonak a karh chin lengmang " tiah Yangon khua um Tuluk mirum pakhat nih Freedom News Group ah a chim.\nTuluk ram i Theinsein a va tlawn tan ahkhan Tuluk ralkap nih Kawlram chungah Ralhruang sernak nawl a rak pek hna. Cu ruangah hiti Kawlram minung an lung a fah khun nak asi.\nYangon le Mandalay in Tuluk mirum pawl zong nih an ngeihchiah hna cu an ram leiah an cheek cuahmah timi thawng nih Kawlram mipi an thin a phawh chin lengmang hna.\nTutan i Thein Sein khualtlawnnak ah Tuluk nih Kawlram he chawleh hnatlaknak an ngeihmi tampi chungin a ralkap pawl Kawlram chung um khawhnak ding hnatlaknak an ngeihmi ruangah $763 millions tiangtiang a cawihnak hi asi lai tiah Nitlak ram mifim pawl nih an tuak.\nKawlram chung i Cozah nih a lamkip in Internet phihnak a tuahmi cung zongah Tuluk nih cun thiamhlei ngai le palap ngai in a bawmh tawn caah cu zong cu Kawlram mino nih an huat tuk hoi i a phunphun in doh an timh peng.\nKawlram Humhimnak Vuanci ( Defence Minister ) Min Aung Hlaing cu Tuluk ralkap he bawm in Kawlram chung meihaang (oil ) chuahnak le tikhuhaang (Gas ) dawpnak hmun pawl ah Tuluk ralkap he runvennak an tuahtti.\n" Hiti ningin thil a kal peng ahcun Kawl miphun nih Tuluk cung i an ngeimi huatnak a karh chin lengmang lai i a hnuah cun buainak nganpi a chuak te lai " tiah Mandalay um Sui dawr nganpi a ngeimi Tuluk mirum pakhat nih a ruahnak a chim ve. Kawlram chawlehnak vialte chungin %35 cu Tuluk miphun nih an tlaih.\nNu an tlawmnak Tuluk ramri hrawng i Kawlram nu pawl phaisa kawlnak bantuk in an hmanmi hna cung, Kawlram Cozah nih a hna ai cheh ter pengmi cung zongah Shan ramtthen le Mandalay ramtthen in mipi cheukhat hna cu an thin a linh nak a sau ngai cang.\nPosted by Van Phung at 6:53 AM


SAC Ralkap Kah An Tong Tam Tak Tak An Thi - News and Media\nKachin ramkulh,, Shweku(ရွှေကူ) pengkomh MinKyawngKung(မင်းကျောင်းကုန်း) khua ah rallam a sialmi SAC ralkap pawl cu, Kachin mizapi hriamtlai nih April 22 zan sml 7:30 hrawngah an bawh hna i an kah hna. A thimi an tampi lai tiah Kachin People Defense Force -KPDF nih thawng an thanh. SAC ralkap cu 40 hrawng an si lai, Bamaw(ဗန်းမော်) pengkomh.\nChaungwa(ချောင်းဝ) khua leiah an ra i lam tanttim in Bo- Moe Kyu (ဗိုလ်မိုးကြိုး) hruaimi KPDF Company 1 nih RPG, 79mm bomb in an kah hna i, rallam an sialnak kam ah a tla. Cu kahdohnak cu minutes 15 hrawng a rau i KPDF leiin hliamhma pumi an um lo, tiah kan theih. Sagaing ramṭhen,\nNguangpinsi(ညောင်ပင်ရှည်) khua ah mizapi thilri a fir piaktu SAC ralkap pawl cu, April 22 zing sml 10:30 hrawngah tualchung hriamtlai nih an kah hna caah SAC ralkap le Pyusawtee 30 hrawng an thi i, 7 hrawng hliamhma an pu tiah Zero bu nih thawngthanhnak an tuah.\nSAC ralkap leiin 8 hrawng lawng an taan cang lioah i khamhnak mawṭaw(Armour) le ralkap tampi an ra tiah thawng kan theih. Nguanghla khua a khangtu SAC ralkap pawl cu Zero phu, Sangaing ramṭhen fonhkomh phu, Minmoe(မြင်းမူ) phu fonh, Ayartaw(အရာတော်) phu fonh hna nih an kah hna i Zero phu in 1 a thi i, 5 nih hliamhma an tuar, tiah thawng kan theih. Crd – TCP\nKhuabawi 4 An Rian In An Chuak


Kalaymyo Kiangkap PDF Le CDF Pawl SAC Vanlawng Nih Phomh A Timh Cang Hna Rua - Chin Eleven News\nSeptember 12, 2021 admin@chin11news.com Myanmar 0\nTuzing september 12 suimilam 11 thok in kalaymyo khuapi cung le a kiangkap hrawnghrang ah SAC ralhrang vanlawng a chawk leng mang i khuami nih an tih ngai tiah theih a si. Naihrawng ah kalay khuapawng le kiangkap ah kahnak a chuak peng Gangaw le Kalay kar ah bomb a puak lengmang fawn i ralkap nih PDF le CDF pawl hi kah dingin an kawl hna i a si ko lai tiah khuami pakhat nih a chim.\nRelchap: Myaung kadohnak ah SAC ralkap 2 le Dalaan 2 an thi, khuami minung 7 an thah hna\nI kahdohnak hi suimilaam 2 tluk a rau i PDF lei in minung pakhat thinphang a si lo mi hliam a tuar. SAC sin ah thawngpetu le Dalaan pakhat cu anmah SAC lei nih an palh hna i an kah hna tiah an langhter.\nSAC ralkap pawl nih PDF pawl bawmh kan duh hna tiin an uniform hruk loin an um i khuami an hlen hna hlei ah minung 5 an tlaih hna tiah an langhter.THT\nKahdohnak A Chuak Nak Ah Dalaan 2 le SAC Ralhrang 2 An Thah Hna


A Dik Tuk: Falam Peng Caah Ka Saduhthah (3) - Tihring\nThawngpang le Zohnuam phunkip\nA Dik Tuk: Falam Peng Caah Ka Saduhthah (3)\nPosted By: biakthang January 21, 2020\nHi bantuk thancho mit a ngei i duhsaknak lianpi he a duhnak raltha ngai in a chim ngam tu hi kan Ram nih a herh mi a si. Lai/chin a ti mi hna hi kan lungput a rak hme deuh hlah maw ti zong in ruahnak a um. Siaherh ngai in ca pakhat nih a duhfahnak a tial tikah kan comment pawl zoh tikah thiltha a hmutu hi kan rak tlom ngai.\nA thancho ding minung nih le Khrihfa a ti mi hna nih cun athatnak a hmu thiam mi kan rak si hi a biapi ngaingai. Social Media chan kan si bantuk in kan catial mi le kan comment mi pawl nih kan sinak a langter bak i, chungthu lengnal kan tam ngai ko rua hih ta ka ti.\nCu caah thiltha a duhtu Laimi kan sinak lai le kan chunmang Khua le ram miphun caah a ngeitu le a hmu thiam tu s ihram ko hna uhsih. Atang hi Salai Thawngpi nih a saduhthah a tialmi a si. Tuiṭum cu casiartu hrangah siar nuam lo tla a si thei. Asinain ka duhsan le ka saduhthah in thei thiamsak hram uh tiah ka lo sawm duh.\nHakha ah 2013-2016 tiang ka um. Kalay ah 2017 -2019 tiang ka um. Thantlang ah thla 5 ka um. Kan Chin mi umnak khawpi pathum ah mallai caan ka hmang zo. Ka Hmuhsuahmi Hakha peng mi pawl Hakha ah an vai. Thantlang peng mi pawl Hakha le Thantlang ah an vai. Falam peng mi pawl Kalay lam ah kan vai ve.\nCule Hakha le Thantlang ah 2015 hnu in inn ṭhaṭha, Biakinn ṭhaṭha a pung ciamco. Inn mawimawi, Biakinn ṭhaṭha, tlawng ṭhaṭha a karh nasa. Kannih Falam peng mi khalin Falam ah inn ṭhaṭha, Biakinn ṭhaṭha le Tlawng ṭhaṭha kan din tum a ṭul thlang.\nKalay kan va ceimawi ciamco khi a ṭha ve ko. Asinain kan ram a si loih si theinak ding lamzin khal ka hmu lo. Curuangah kan ram a simi Falam ah kan thinlung phuum thlang uh sih.\nCredit: Salai Thawngpi\nBe the first to comment on "A Dik Tuk: Falam Peng Caah Ka Saduhthah (3)"\nVisits since April 28, 2019\nDonald Trump Nih Bia Achim mi Cu Laimi Theih Khawh Asi Cang Hih!-(+VIDEO)\ntest nak asi\nApoi kho taktak hi teh! Padang Hein An Cheih Lio Apoh Hna!_(+VIDEO)\nEsther Dawt Chin Sung Cu Car Chungah Ahawile Hein An Cheih Chih!_(+VIDEO)\nIdinh Aduh Tuk Ko Na Tein Dinh Angah Lo Caah Ngeihchia Bu Tein Hi Putar Kum 77 Cu Atuar Ngai!_++\nCategories Select Category CELEBRITIES CHIN daily mail HEALTH KNOWLEDGE MYANMAR News SPORT Uncategorized VIDEO WORLD


Bank Director Hna Nih Chungkhat Sahlawh Sinah Tangka Cawih Lo Ding An Kham - THE CHINLAND POST\nBank Director Hna Nih Chungkhat Sahlawh Sinah Tangka Cawih Lo Ding An Kham\nTCP-Thantlang| 2019 March 28| Bank riantuantu Director le tuanvo ngeitu (aya-sih) hna nih an chungkhat le an sahlawh sin ah tangka cawih lo ding in cunglei Bank zung lutlai nih theihternak thawng a thanh hna.\nCunglei Bank zung nih theihternak thawng a thanhmi hna chungah Bank riantuan Director le tuanvo ngeitu (aya-sih) hna i chungkhat a si mi, a nupi, an pa, a unau, chungkhat sahlawh vialte, sinum le nu chun fa (muai-sa) sin ah tangka cawih lo ding kong, cu pin ah Company pawl zong cawih lo ding, Bank ah tangka aa chiah cia cang i (a suh-se-ya) 5% a tling cang mi le Bank riantuantu hna lawng cawih ding timi kong cathanh an chuahmi chung ah aa tel.\n“Bank tangka cawi kongkau hi tlawmpal a buai pah caah cunglei Bank lutlai nih felfai tein an rengh i an tawlrel ko ah cun aa ning deuh ko lai” Economic fimthiam pakhat a si mi U Hla Maung nih a chim.\nAtu lio pumpak nih dirhmi Bank Director le tuanvo ngeitu (aya-sih) hna nih an chungkhat le an sahlawh deuh lawng rian pek le anmah kut tang i riantuanmi Company deuh lawng tangka cawih a hmangmi Bank zong an um len tiah kan theih.\nPrevious Tanintharyi Chief Minister Hlun Dr. Lae Lae Maw Hluttaw Palai A Si Rih\nNext Kalay Ah Mizapi Inn Hlan Khawhnak Cozah Nih Sak A Timh


Hla 14—Vawlei Siangpahrang Thar Thangṭhatnak | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Jamaican Creole Japan Holh Javanese Kabiye Holh Kabuverdianu Kachin Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Makaa Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Romania Holh Romany (Germany) Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\nVawlei Siangpahrang Thar Thangṭhatnak\n1. Phun kip le ram kip in rami,\nmibu nganpi an i pum,\nKhrih le chiti thuhmi Khrihfabu\nthawngin pumhkhawmh an si.\nPathian Pennak dirh a si cang;\nLei ah duhnak tlin ding thla cam.\nA sunglawimi mah ruahchannak nih,\nHnangamnak le lawmhnak a pek.\nThangṭhat u, Jehovah; Thangṭhat u, a Fapa,\nSiangpahrang le bawi vialte Bawi bik.\nLungrual tein a uknak cohlang in,\nAwkhat te’n thangṭhat u sih.\n2. Siangpahrang Khrih nih a uk cang,\nlunglawm in thangṭhat u sih.\nDaihnak Bawi nih bia a ceih lai i\nkhamhnak a kan pek lai.\nKan hmuh chung, hmailei lunglawmhnak:\nṬihphannak um lo vawlei ah,\nA thimi hna cu an thoṭhan lai.\nLunglawmhnak nganpi um cang lai!\n(Salm 2:6; 45:1; Isa. 9:6; Johan 6:40 zong zoh.)\nVawlei Siangpahrang Thar Thangṭhatnak (Hla 14)


Vice President Pu Henry Van Ṭhio Nih Thantlang Khua Caah A Kan Phurhmi Thawngpang Ṭha Taktak – Chin World News Evening\nBy Ram Khar |Vice President Pu Henry Van Thio nih Thantlang khua ca ah a kan phurh mi thawng pang ttha tak tak| A Tutan Kanram Vice President Pu Henry Van Ṭhio Chinram , Chaklei a kan tlawn cu Thantlang khua caah cun thawngṭha taktak Lunglomhnak ngan taktak a kan phurh. Amah kan Pa, Pu Henry Van Ṭhio he a rak kan tlawng mihna cu, Ramkomh fimcawnnak lei Vun Ci le Vun Ci Zung dang in, Deputy Minister minung 3, Director General minung 3, Deputy Director minung 1 le Permanent Secretary minung 2 hna an si.\nLunglomhnak: 1. Thantlang khua chung Pawhte rawn ah Sak cuahmah lio mi GTHS (Government Tecnical High School) Siang inn cu a ra laimi 2021-2022 Cacawn Kum ah On khawh ding in timh tuah lio pi a si . Hi GTHS Siang inn hmanh kan ong rih lo nain Vice President Pu Henry Van Ṭhio Thawng le Fim cawn nak lei Ramkomh VunCi a si mi Dr. Myo Thein Gyi CUng ah le atu lio Hakha GTI Siang inn ah Principle a tuan lio mi, Dr.Tluang Za Thang an dihlak hna thawng in GTHS Siang (High School Siang inn in Diploma Siang inn ah (Government Technical and Vocational Institute (Thantlang) GTVI ,ti ah a kan pek than. Kan i lawm hringhran . GTHS Sianginn in a dih hnu ah Hin GTVI Siang inn ah hin Diploma peh khawh colh ding a si.\n2. Thantlang Khua ah nihin tiang kan hman mi Maha Dat Aa Line (National Grid) electric Mei hi, 11 (kV) line lawng in pek kan si. Vice President Pu Henry Van Ṭhio zuamnak thawng in 66 KV line pek kan si i2019-2020 Phaisa Kum ah hin 66/11 (KV) 5 M (KV) Dat Khuai Zung (SubStation )cu Kyat Sing 8920 (892.000 million) dih in Thantlang khua Hlun Hauka Bung Pawng ah sak cuah mah lio a si. 2020-2021 Phaisa Kum ah Hakha in Thantlang 66 (KV) line cu hri zam nak caah Kyat Sing 10000/- (One billon) Phaisa pek kan si. Hna Ring Myo Thar zong 2021-2022 Phaisa Kum ah National Grid (Maha Dat Aa Line 11(KV) in tuah piak an si ti zong a chim chih).\n3. Hakha – Thantlang – Saisih Chuak lam cung ummi Tipi (Kaladan tiva) Hlei Donhnak kong si. Mah hi Hlei donh ding mi hi A sau Pe (500) in Donh timh mi si . Ram Pahnih Pehtlaih nak Hleipi a si caah hin a Process hi a kal a fum ngai. Asianin Vice President zuamnak thawng le Hluttaw Kan Pa Pu Bawi Khing hna zuamnak Thawng in A ra lai mi 2021-2022 Phaisa Kum ah cun Donh hram kan thok khawh lai tiah zumh nak ka ngei ko ti ah Minister of Construction ah Permanent Secretary a simi U Shew Lay nih a chim. Hi Hlei Donh ah hin India Cozah nih Dollars 2 million le Kawl Ram Cozah nih Dollars 1. 5 million thawh ve in Donh ding a si lai ti ah a chim.\n4. Thantlang Khua Mipi nih dinti duhdim te in kan hmuh khawh nak ding caah Vice President Pu Henry Van Ṭhio le Chin ramkulh Cozah bomhnak in Kyat 2.9 billion dih in ti lak a si i nihin ni ah cun duhdim te in ti kan hmang. Ti khonnak inn (Zi Kan) Gallons 150000 a tlummi Pakhat Cu Thantlang khua lu a San nak Bik Far Hual Bo ah sak a si i (ai lim cang ), Gallons 100000 a tlum mi Pakhat cu (Thantlang Palek Sakhan bo )ah sak cuah mah lio a si . Cu lawng cu a za lo a ti i, Gallons 50000 a tlummi saknak ding caah Kyat Sing 600 Vice President nih a kan pek than (Sizung Kam ah sak ding si ) tiah Ramkomh Electric lei Deputy Minister U Khin Maung Win nih TBC Hall, mipi he tonnak a chim.\nKawlram Pumpi ca le Chinram caah ChunChun zanzan in khua a ruat peng mi, A Hlei Khun in Thantlang khua caah khua a ruat peng mi Kan Pa Vice President Pu Henry Van Ṭhio cung ah kan i lawm tuk. A rianṭuan ṭi hawi le CUng zong ah kan i lawm tuk. Pathian nih umpi in lam hruai zungzal ko seh.


Nu Le Va Kum I Thlau Nih Achuahpii Mi Pawl – Chintanbo\nOctober 2, 2021 admin THEIHTLEI 0\nNu le va karlakah kum le caan rel in ramri bi khiahpiak khawh a si lo, i duh cang hnu ahcun kumkhua nih lai a rel lo, ticu kan theih cio ko. A si nan, a rak si thlu lo! Zeicatiah nu le va kum khua ai thlau tukmi cu a si kho deuh lo, nu nak in pa a upat deuh tuk a silo ah, pa nakin nu a upat deuh tuk ahcun thil a rak buaiter deuh ko.pakhat le pakhat karlak ah hmuhning le ruahning ai khat kho lo i buainak tete a chuak tawn cucu kan van langhter lai.\n1. Nawlneih duhnak: A nupi maw a pasal deuh an si ah Kumkhua upa deuh a simi poh nih nawlneih nak an duh tlangpi.a Pasal kum upa deuh a si ahcun a hngakchia deuhmi a nupi cu uk a timh, A nupi nih a duhnak le a dawtnak kha zei ah a relpiak lo. Nu kha a upat deuh a si ahcun a pasal kha uk a timh ve tthiam tthiam, nu dang va chonhbiak hrim hrim kha a senhlo i an nupa karlak ah elhnial nak a chuak tawn.\n2. Duhmi/uarmi ai khat kho lo: Upa deuh nih dai ziar te in um a duh lio ah a hngakchia deuh mi nih lengchuah le i hokleh le nuamhnak kal , puai zawh tibantuk a rak duh i dai ziar tein a um kho lo. Upa deuh duhnak le hngakchia deuh duhnak hi ai khat kho tawn lo i curuangah cun nu le pa karlak ah i hmuh thiam lonak hna a um tawn.\n3. Chawva hmanning ah buainak: upa deuh nih chawva hmuhmi i khon tthep tthep a duh lio ah hngakchia deuh nihcun neihmi chawva poh in hnipuan hrukeih cawk le zalh a rak duh,kawlhawi nak lei hrim ah kum khua ai thlau tukmi cu thinlung ai khat kholo i buainak a chuak peng.\n4. Lungrual a har: Ai khat lomi lungput, a hmun kho lomi khawruahnak le a can kholo mi duhthim nak ah lung ai rual kho lo, chikhat caan rak i duhnak kha caan a vun rauh tik ahcun thinlung le ruahnak ai khatkho lomi nana na cu buainak a chuak ko.\n5. Pawngkam minung nih soisel an hlawh: Kumkhua ai thlau tukmi pawngkam minung neihniam pawl nih an neek deuh hna, A kum upa mi hi a duhtuk ruang silo in a chawva ruangah sila an hei ti, a hngakchia deuhmi a neimi cu a lerhtuk caah si an hei ti i, soisel an hlawh taktak.\n6. Putlin a har: Nupa karlak i hngakchia deuh mi hi an puitling kho lo. zeicatiah cun an mah nak upa he an um caah an dawt hna i a puitling kho lo, an thinlung a no i fa zeimawzat an neih hnu tiang zongah an puitling kho lo.\n7. Zan boruak: Hihi nupa nun i thil cang pengmi a si nan, hohmanh nih an chim ngam theng lemlo. Kum upa deuh caah thazang tthawnnak a tla deuh cang i nu-pa sinak, taksa diriamh nak ah an thazang a der. A upa deuh nih diriamh nak a pekkhawh lo ruangah a hmai a khap lo a hngakchia deuh zongnih um nuam loin a um cutik ah an nupa karlak i pehtleih nak ai hlaat thluahmah i i tthennak tiang a chuak tawn. (Hi pawl hi a tlangpi in nu le va a tlawmbik kum 10 hrawng i ai thlau mi pawl lakah a cang mi an si ).\nBreaking News: SAC Ralkap Deputy Sergeant Thein Zaw Anung In An Tlaih


Dr. Sa Sa nih coronavirus kong he pehtlaihin mi cheukhat sin ah a lungtlinnak kong a chim. Dr. Sa Sa lungput hi uar um tak tak\nAtu lio zawtnak Coronavirus kong he pehtlaihin bia le hla a tam ngai, Yangoon ah si seh, laitlang ah si seh mah zawtnak a ngei mi hna hi fakpi in soisel le thanchiat an si, mah kongah Dr. Sa Sa cu a lung a faktukc aah, mah ti hin bia a chim\nAw!! Kan Bawipa Pathian, Coronavirus zawtnak a rak ngeimi soisel le thanchiat tawn mi minung ka hmuh tikha ka ngaichiat tak tak, vanchiat ruangah Covid-19 a zawtmi caah thlacam khawhnak ding caah vun kan bawmh hram ko” tiin Pathian sin ah a lung tak tak in thla a cam\nDr. Sa Sa nih kawlram caah le chinland caah H1N1 le Coronavirus zawtnak ah rian a rak ttuannak le ttuan a timning a chim mi…. Dr. Sa Sa bantuk Chinram nih kan ngei mi hi cu a sunglawi tuk hrinhrang. Chinram cu chim lo, kawlram caah hrim zong a rian ttuan ning hi a ropui bak ko. H1N1 lio ah khan kawl ram chungah damlo tampi an um ve caah sibawi le siizung chungah rian ttuantu pawl caah le midang caah Mask N.95 cu half million an an rak phawt hna.\nMah an phawtmi siizung hna cu General Hospital in Yangon, Mandalay, Naypyitaw, Pakokhu, Kalaymyo, Hakha, Thantlang, Falam, Tidem, Tonzang, Matupi, Samee, Paletwa, Mindat, Kapelette, Sittwe, Kyaung Taw, Hmaung Oo, Ann, Minphyan etc. a si.\nMah coronavirus he pehtlaihin a hlan H1N1 bantuk in kawlram chung pumpi ah kan rak tuah bantuk in kan tuah khawh lo zongah mah Coronavirus zawtnak hi Laitlang ah, khualipi le khuate ah atha bik in i vennak caah rian kan ttuan lai. Cucaah hawi le hna, nan thlacam nak ah philh lo in rak ka thei peng ko u tiin Coronavirus zawtnak kongah Chinram caah rian ttuan a tim ning a ch\nBe the first to comment on "Dr. Sa Sa nih coronavirus kong he pehtlaihin mi cheukhat sin ah a lungtlinnak kong a chim. Dr. Sa Sa lungput hi uar um tak tak"


KAWLRALKAP NIH BIAFIANG TAKTAK AN THANH CANG – The Chinlung Post\nJanuary 30, 2021 admin Kawlram 0\nKawlralkap nih thanhnak fiangko in an tuah cang. Kawlralkap nih an timi cu phunghrampi thatein kan ven lai i, kan zulh lai tiah kawlralkap nih fiangput in an langhter. Tuchun ah Kawlralkap hna nih thanhnak zapi sin ah an tuah. An timi cu kum 2008 phunghrampi hi kan ven lai i, kan zulh ve lai tiah an ti. Tuchun ah kawlralkap nih cathanh an chuahmi chungah atanglei bangin an langhter chih.\nKawlralkap hruai lutlai bik asimi Commander in Chief biachimmi vialte tlamtling tein tuah loin upat hmaizahnak zong um loin mah pumpak duhning bangin fianternak an tuah tiah an langhter chih. Kawlralkap lutlai nih aliamcia tuthla ni 17 ah khan ralkap officer acawngmi hna sin ah biarovuihnak bia a chim. Cu a chimmi ahcun phunghram zong thatein kan zulh duh lo asi ahcun hrawh bak ding timi achim.\nHi hlan zongah ralkap aiawh in biachimnak nawl or thanhnak atuahtu hna zong nih ralkap hna nih hin nawlngeihnak aana an ting lai loh timi hi kan chim kho lo timi he pehtlaiin ramchung thawngzamhnak kip nih an langhtermi cu ralkap hna nih aana an ting sual lai timi aphan um taktak tiah an langhter. Tuchun ralkap nih thanhnak an tuahmi ahcun January 27 in ralkap lutlai biachim kha an duhning in an langhter.\nCun ralkap hna nih phunghram an hrawh lai timi kong siseh aphunphun thinphan thlalaunak an langhter. Khabia ralkap lutlai nih ca cawngmi hna sin ah a chimmi kha phunghram konglam an theih khawhnak dingah fianternak atuahmi tu khi asi tiah an ti. Hikonghe pehtlaiin 1962 ah khan One Party System hman timh arak si caah parliament democracy system caah tuahmi 1947 phunghram hrawh arak si.\nI, kha phunglam kha hman peng dingah atthat tilo caah hrawh asi. Cubantuk thiamthiam in kum 1988 ah Multi party democracy system kal timh avun si caah kum 1947 phunghrampi cu hrawh tthan ahauh caah hrawh asi tthan. Tutan 2008 phunghrampi hi mipi dirhmun phunphun chungin mikip, thiamsang cungcuang hna le tlangcungmi aiawh palai hna tel in, kum 7 chung ceihkhan hnu ah tuahmi asi.\nCuticun mipi vialte duhning in fehternak tuahmi multiparty democracy system phunghrampi asi tiah an langhter chih. Tutan ah kawlralkap hna nih cathanh nak an tuahmi chungah abiapi taktak in an langhter mi cu 2008 phunghram pi hi kan ven hrimhrim lai i, kan mah zong nih kan zulh bak lai, Cun hi phunghram nih ahuap mi chung lawngah rian kan attuan lai ti asi.


NLD Hi Chin Miphun Pawl Kan Party A Si Ve Taktak Ko Maw? – Chuncha News\nNLD hi Tlangcung Miphun Pawl Kan Party A Si Ve Taktak Ko Maw?; Chinmi tampi nih kan chim tawnmi cu NLD hi Kawlram chung miphun dihlak party a si ko. NLD ah Tlangcung miphun pawl; Chin, Kachin, Shan, Mon, Rakhine, Karen, Kayah tiah kan i tel dih ko.\nChinmi kan pale tampi zong NLD ah an um ko tiah kan chim tawn. NLD hi Tlangcung miphun pawl kan ta, kan party siloin kanmah tu nih anmah Kawl party sin kan hei luh tu khi a si deuh. A taktak ah, NLD Central Excutive Committee (CEC) ah minung 21 an um. Hi chung ah hin Tlangcung miphun chungin Kachin pa pakhat te long aa tel. A dang minung 20 hi Kawl long te an si.\nCu Kawl miphun 20 nih anmah Kawl sining, duhning le ruahning in tuahmi biachahnak le tuahmi policy in hruaimi cu maw Chinmi nih kanmah ta, kanmah party kan hei ti lai i, kan ttanh len rih ko lai. NLD le Tlangcungmi hi Democracy le Federal ahcun kan i khat lai nain, zeibantuk Federal dah timi ahcun van le vawlei in kan i dang te kho men.\nCucu tulio kumnga chung NLD cozah term chungah fiang ngaiin a lang cang. Cucaah cun NLD hi kanmah Chin party a si ve ko timi hi cu Kawl pawl hlennak kan i zumh sualmi a si ko tiin ka ruah. Catialtu: Salai Biak Tum Lian


Thantlang inn 94 an khangh than, inn 1,000 deng an khangh cang | The Chin Express\nThantlang inn 94 an khangh than, inn 1,000 deng an khangh cang\nMyanmar ralkap nih nizaan ah Thantlang khua inn 94 an duah hrawh ṭhan. Holiness Biakinn le biakinn zung zong an i tel. Thantlang khua inn 928 an duah khangh hrawh cang.\nNizaan February 1 kha Myanmar ralkap nih mipi thimmi cozah uknak a chuh kum 1 a tlin ni si. Kum 1 tlin ni thengte ah Thantlang inn 94 ciam dihlak in duah cu ruah a tam ngai.\nNizaan an duahmi inn 94 cu;\nTABC sang ah inn 55\nBiakinn sang inn inn 21\nZunghmun sang ah inn 17 le\nSianginn sang inn 1 an si. Inn ngeitu hna min cazin cu atang ah zoh khawh asi.\nUknak firtu Myanmar ralkap nih September 9 in Thantlang inn khangh an thok i atutiang ah inn 928 leng an khangh cang. Mah chungah biakinn le biakinn zung 45 leng an i tel.\nAvoi 17nak January 6 = inn 13 le\nAvoi 18nak January 30 – February 1 = inn 94 tiin a dihlak inn 928 leng an khangh cang.\nHmasa thawngpangCDF-Matupi ralkap Salai Bawi Kung a nunnak liam\nHnu thawngpangCNF: Myanmar ralkap nih dothlennak tuahtu pawl dohnak caah India tapung aa ruaih hna


Japan Raltuknak Vanlawng F-35 fighter Jet Pacific Ocean Ah A Tlak Ning Cu A Mak Ko — Salai Ephraim Thawngpang\nJapan Raltuknak Vanlawng F-35 fighter Jet Pacific Ocean Ah A Tlak Ning Cu A Mak Ko\nJapan cozah nih aa uan ngaimi a raltuknak vanlawng F-35 stealth fighter jet cu Pacific Ocean rili cung a phak bak ah a tla tiah an chim.hi vanlawng mawngtu pilot t’uanvo neitu hna nih an chim ning ah cun a vanlawng cung ah an chiah mi “spatial awareness “seh a t’hat lo ruangah a si tiah an chim.cun hi vanlawng a mawngtu pa hi Maj.Akinori Hosomi, kum 41 a si i a um nak thei lo in a tlau beh tiah an chim fawn.\nCun hi vanlawng mawngtu hi training pek cuahmah mi a si i a vanlawng cu a lai fangin a kiak i t’hen hnih ah a t’hen tiah an chim.hi konghe pehtlai in Japan official pawl hna nih an chim ningah cun”spatial awareness”seh chungah hnawmtam a lut i cu ruangah a si tiah an chim.japan airforce data zohtu hna zong nih a rawk nak kongah zei hmanh theih mi kan nei lo i data zongah zei hmanh a record mi hmuh awk a um lo tiah an chim.\nCun Japan’s Air Self Defense Force nih cun hi vanlawng F-35 stealth fighter jet mawngtu pilot nih Pacific Ocean rili cung a phak lai teah hin a vanlawng ningcang a tlai lo tiah thawngthanhnak t’ha tein a kan tuah ko.a mah belte a duh ning in a van lawng a control khawh lo nak cu a chim.cu tibantuk thawnh a kan thanh i minutes 28 tluk ah a vanlawng a rawk hi si dawh a si tiah an chim.\nCun Japan official tam deuh hna nih cun caktuk in a vanlawng hi a sppeed a pek ruangah a si lai.hi vanlawng hi speed 683mph tluk in a kalter a si ah cun a mah le mah nunnak cu a humhim khawh awk a si tiah an chim.asinain hi thil kongah cu ruang kha ruang set ah a rawk nak le a tlak nak hi a si tiah tehte ngaingai hmuh mi a um rih lo tiah an chim.\nTagged Japan Raltuknak Vanlawng F-35 fighter Jet Pacific Ocean Ah A Tlak Ning Cu A Mak Ko\nUN Nuclear Watchdog Hruaitu Hna Iran Le US Karlak Ruangah An Thinphan An Celhti Lo →\n← Washington Khuapi Chungah Meithal In I Kahnak A Chuak I Minung 7 A Kah Manh Hna


Twitter, Google le Apple pawl nih Conservative an tuahto dan hna cu a fak taktak – The Cherry Par\nTwitter, Google le Apple pawl nih Conservative an tuahto dan hna cu a fak taktak. Ralkap nih mipi cungah crackdown tuah he aa lo cang. Twitter nih President Trump account an thahpiak hnuin Twitter bantuk a simi Parler ah a lungfah pitu an i thial thluahmah hna. A rannak in Google nih Google Play in Parler app cu a hlonh colh than. Apple zong nih an store in hlonh an timh rih.\nAn authawng (voice) a thawng chin lengmang sual lai ti an phang. An hlonhpiaknak hna ruang an chimmi cu buainak khua le bia an chim an khaang sual lai an ti. Ralkap tha lo nih a mipi a tuk a den hna i an zamnak kip zong ah thah le nawn ding a dawimi hna he aa lo cang. An tuahto ning hna cu a fak bak cang.\nThil Thar Tete Theih A Duhmi Hna Caah; Twitter nih zungzal in Trump twitter account cu a kham cang. Million 80 leng zultu a ngei i, mipi he pehtlaihnak tha bik a ngeihnak a si. Trump leiin biachimnak a um rih lo. Facebook zong nih an kham fawn. January 20 leng tiang hrawng kham an i tim rih. Twitter bantukin an tuah men te lai tiah an zumh.\n← Trump A Sung Hnu Ah, Kim Jongun Nih A Thli A Vun Thlah Pah Than Cang.\nTrump Cu A Tuahsernak A Thatlotuk Ruangah A Ing Ko Cang →